
 1. BENDROSIOS NUOSTATOS
 
1.1. Akcinė bendrovė ,,Šiaulių energija” (toliau vadinama – perkančiuoju subjektu) atviro (supaprastinto) konkurso būdu numato pirkti bendrosios ir darbdavio civilinės atsakomybės, darbo santykių ir viešųjų pirkimų atsakomybės draudimo paslaugas (toliau vadinama – paslaugos  arba pirkimas).   Perkamų paslaugų   BVPŽ kodas   66510000-8 Draudimo paslaugos. 
1.2. [bookmark: _Hlk124158759]Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais pirkimus reglamentuojančiais teisės aktais bei šio pirkimo dokumentais. Taip pat mutatis mutandis taikomos Viešųjų pirkimų įstatymo 46, 47, 50 ir  51 straipsnių nuostatos.
1.3. Vartojamos pagrindinės sąvokos apibrėžtos Pirkimų įstatyme bei kituose pirkimus reglamentuojančiuose teisės aktuose. 
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų. 
1.5. Perkantysis subjektas yra PVM mokėtojas.
1.6. Šis pirkimas nėra rezervuotas pagal Pirkimų įstatymo 35 ir 36 straipsnių nuostatas.  
1.7. Šiame pirkime perkantysis subjektas nenumato skelbti savanoriško ex ante skaidrumo skelbimo.
1.8. Išankstinio informacinio skelbimo apie šį pirkimą nebuvo. 
1.9. Visos pirkimo sąlygos nustatytos pirkimo dokumentuose, kuriuos sudaro:
1.9.1. skelbimas apie pirkimą;
1.9.2. atviro supaprastinto konkurso  (toliau – konkursas) sąlygos (kartu su priedais);
1.9.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);
1.9.4. kita CVP IS priemonėmis pateikta informacija.
[bookmark: _Hlk184980835]1.10. Pirkimas vykdomas atviro supaprastinto  konkurso   būdu, naudojantis Centrine viešųjų pirkimų informacine sistema (toliau – CVP IS), pasiekiama adresu: https://viesiejipirkimai.lt. Pirkimo dokumentai skelbiami CVP IS. 
1.11. Pasiūlymus gali teikti tik tie tiekėjai, kurie yra registruoti CVP IS.  
1.12. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir tiekėjo bendravimas bei keitimasis informacija vyksta tik CVP IS susirašinėjimo priemonėmis – perkančiojo subjekto pranešimus gaus prie pirkimo prisijungę tiekėjai. Šiame punkte nustatytų reikalavimų gali būti nesilaikoma tik išimtinais Pirkimų  įstatyme nurodytais atvejais.  
1.13. Pirkimą atlieka perkančiojo subjekto    pirkimo komisija (toliau – Komisija). Komisija  veikia perkančiojo subjekto vardu  pagal jai suteiktus įgaliojimus, toliau konkurso sąlygose abu kartu ar atskirai vadinami perkančiuoju subjektu.
1.14. Į šio pirkimo Komisijos posėdžius perkantysis subjektas nenumato kviesti dalyvauti stebėtojų.
1.15. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas perkančiojo subjekto poreikių neatitinkantis pirkimo objektas ir privalo nutraukti, jeigu buvo pažeisti Pirkimų įstatymo 29 straipsnio 1 dalyje nustatyti principai ir atitinkamos padėties negalima ištaisyti. Nutraukęs pirkimo procedūrą, perkantysis subjektas apie tai praneša CVP IS visiems prie pirkimo prisijungusiems tiekėjams.
1.16. Perkančiojo subjekto kontaktiniai asmenys: tiesioginį ryšį su tiekėjais įgaliota palaikyti ir gauti iš jų (ne tarpininkų) pranešimus, susijusius su pirkimo procedūromis: Pirkimų skyriaus pirkimų specialistė Inga Sargūnienė, tel. +370 41 59 12 24,   el. paštas: inga.s@senergija.lt  

2. PIRKIMO OBJEKTAS

2.1. Pirkimo objektas į dalis neskaidomas.
[bookmark: _Hlk86396910]2.2. Pirkimo objektas – bendrosios ir darbdavio civilinės atsakomybės, darbo santykių ir viešųjų pirkimų atsakomybės draudimo paslaugos.  Reikalavimai perkamoms  paslaugoms   pateikiami techninėje specifikacijoje, pateiktoje  konkurso sąlygų  2 priede.
2.3.  Perkantysis subjektas neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti. 
2.4. Iš/per CPO katalogą nėra galimybės įsigyti planuojamų nupirkti paslaugų, nes pirkimo vykdymo metu CPO kataloguose nėra tokio pirkimo objekto. 
[bookmark: _Hlk167436140]2.5.  Perkama paslauga atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 (2022 m. gruodžio 13 d. įsakymo Nr. D1-401 redakcija) „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarka)  nustatytus  4.4.3 punkte - perkama nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
 

3. TIEKĖJŲ PAŠALINIMO PAGRINDAI, REIKALAVIMAI KVALIFIKACIJAI, TARP JŲ IR REIKALAVIMAI ATSKIRIEMS BENDRĄ PASIŪLYMĄ PATEIKIANTIEMS TIEKĖJŲ GRUPĖS NARIAMS,  BEI  REIKALAUJAMI KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAI. PATVIRTINANČIŲ DOKUMENTŲ SĄRAŠAS

3.1. Perkantysis subjektas šiame pirkime netaiko reikalavimų tiekėjų kvalifikacijai bei netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.   
3.2. Reikalavimai dėl tiekėjų pašalinimo pagrindų nebuvimo bei patvirtinimo priemonės dėl jų teikiamos mutatis mutandis taikant Viešųjų pirkimų įstatymo  46, 47, 50, 51 straipsnių nuostatas. 
3.3. Šiame pirkime bus taikoma Pirkimų įstatymo 69 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų. 
3.4. Su pasiūlymu teikiamas tik  Europos bendrasis viešųjų pirkimų dokumentas (toliau – EBVPD) pagal Pirkimų įstatymo 59 straipsnio 1 dalyje nustatytus reikalavimus,  preliminariai patvirtinantis tiekėjo (tiekėjų grupės narių (partnerių)),  jei pasiūlymą pateikia tiekėjų grupė,  pašalinimo pagrindų nebuvimą.
3.5. Atskirą  EBVPD kartu su pasiūlymu turi pateikti:
3.5.1.	pasiūlymą pateikęs tiekėjas;
3.5.2.	kiekvienas tiekėjų grupės narys (partneris), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį. 
3.6.	Tiekėjas turi užpildyti EBVPD tokiu būdu:
3.6.1.	kompiuteryje išsaugoti EBVPD formą XML formatu;
3.6.2.	įkelti (importuoti) EBVPD duomenis svetainėje http://ebvpd.eviesiejipirkimai.lt/espd-web/ 
3.6.3.	pateikti atsakymus į EBVPD nurodytus klausimus;
3.6.4.	kompiuteryje išsaugoti gautą formą su pateiktais atsakymais;
3.6.5.	įkelti EBVPD formą su atsakymais PDF formatu pasiūlymo pateikimo lango skiltyje „Prisegti dokumentus“ kartu su kitais pasiūlymo dokumentais. 
3.7.  Teikdamas pasiūlymą CVP IS priemonėmis šį užpildytą ir pasirašytą  fiziniu arba elektroniniu parašu (išskyrus jei visą pasiūlymą elektroniniu parašu pasirašo EBVPD turintis pasirašyti asmuo) EBVPD    PDF formatu tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“). 
3.8. Tiekėjų pašalinimo pagrindai  nurodyti 3 konkurso sąlygų priede „Tiekėjų pašalinimo pagrindai“.
3.9. Perkantysis subjektas su pasiūlymu nereikalauja pateikti 3 konkurso sąlygų priede nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą, jei perkantysis subjektas nuspręs, kad reikalinga. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.
3.10. Vis dėlto, Perkantysis subjektas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
3.11. Pašalinimo pagrindai taikomi tiekėjui (taip pat visiems tiekėjų grupės nariams (partneriams), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį.  
3.12.	Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
3.13. Perkantysis subjektas, priimdamas sprendimus dėl tiekėjo pašalinimo iš pirkimo procedūros Viešųjų pirkimų įstatymo 46  straipsnio 4 ir 6 dalyse (kai taikomi) nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose (kai taikomi) nurodytais pašalinimo pagrindais, gali būti atsižvelgiama į pagal Pirkimų įstatymo 63 ir 99 straipsnius skelbiamą informaciją.
3.14.   Perkantysis subjektas nereikalauja iš tiekėjo pateikti dokumentų, patvirtinančių jo   pašalinimo pagrindų nebuvimą, jeigu jis:
3.14.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
3.14.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali.
3.15. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte (kai taikomas), nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte  (kai taikomas) keliamų klausimų, jie gali būti pakeisti:
3.15.1. priesaikos deklaracija;
3.15.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.16.  Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
3.17. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu https://ec.europa.eu/tools/ecertis/. 

4. TIEKĖJŲ GRUPĖS DALYVAVIMAS PIRKIMO PROCEDŪROSE
3. 

4.1. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos (partnerystės) sutartį (pateikiama atitinkamo dokumento skaitmeninė kopija).
4.2. Jungtinės veiklos sutartyje turi būti:
4.2.1. nurodyti konkretūs kiekvienos šios sutarties šalies (partnerio) įsipareigojimai vykdant su perkančiuoju subjektu numatomą sudaryti pirkimo sutartį; 
4.2.2. numatyta solidarioji visų šios sutarties partnerių atsakomybė už prievolių perkančiajam subjektui nevykdymą;
4.2.3. numatyta, kuris partneris (toliau – atsakingas partneris) atstovauja tiekėjų grupei (su kuo perkantysis subjektas turėtų bendrauti pasiūlymo vertinimo metu kylančiais klausimais ir kam teikti su šiais klausimais susijusią informaciją).
4.3. Perkantysis subjektas nereikalauja, kad, tiekėjų grupės pateiktą pasiūlymą, nustačius laimėjusiu  ir pasiūlius sudaryti pirkimo  sutartį, ši tiekėjų grupė įgytų tam tikrą teisinę formą.
4.4. Tuo atveju, jei tiekėjų grupės pasiūlymas bus pripažintas laimėjusiu šį pirkimą, perkantysis subjektas palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.

5. PASIŪLYMŲ GALIOJIMO UŽTIKRINIMO REIKALAVIMAI

4. 
5.1. [bookmark: _Hlk102462337]  Perkantysis subjektas nereikalauja pasiūlymo galiojimo užtikrinimo.


6. PASIŪLYMŲ RENGIMAS, PATEIKIMAS, KEITIMAS IR ŠIFRAVIMAS

6.1. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
6.2. Perkantysis subjektas reikalauja pasiūlymus teikti tik elektroninėmis priemonėmis naudojant CVP IS. Pasiūlymai, pateikti popierine forma arba ne perkančiojo subjekto nurodytomis elektroninėmis priemonėmis  nebus priimami ir vertinami.
6.3. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Perkantysis subjektas pasilieka sau teisę prašyti dokumentų originalų.
6.4. Perkantysis subjektas nereikalauja, kad visas pateiktas pasiūlymas būtų pasirašytas kvalifikuotu elektroniniu parašu. Pasiūlymas gali būti pasirašytas fiziniu arba kvalifikuotu elektroniniu parašu..
6.5. Pasiūlymas turi būti pateiktas užpildant pasiūlymo formą, parengtą pagal  konkurso sąlygų 1 priedą  bei pridedant visus pirkimo dokumentuose reikalaujamus dokumentus. Pateikdamas atitinkamų dokumentų skaitmenines kopijas ir pasiūlymą pasirašydamas kvalifikuotu elektroniniu parašu, tiekėjo vadovas arba jo įgaliotas asmuo deklaruoja, kad dokumentų kopijos yra tikros. Perkantysis subjektas pasilieka sau teisę prašyti dokumentų originalų.
6.6. Tiekėjo pasiūlymas bei kita korespondencija pateikiama lietuvių kalba. Teikiant pasiūlymo dokumentus ar kitą korespondenciją, išrašytus ne lietuvių kalba, prie jų būtina pridėti vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.  
6.7. Tiekėjas (fizinis ar juridinis asmuo) gali pateikti perkančiajam subjektui vieną pasiūlymą,    nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis).  
6.8. Tiekėjas prisiima visas išlaidas, susijusias su pasiūlymo rengimu ir įteikimu, perkantysis subjektas nėra atsakingas ar įpareigotas dėl šių išlaidų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas.
6.9. Tiekėjo pasiūlyme turi būti:
6.9.1.  užpildyta  pasiūlymo forma,  parengta pagal  1 konkurso sąlygų  priedą;
6.9.2. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.9.3.  užpildytas, pasirašytas fiziniu parašu  ir nuskenuotas  (arba užpildytas ir pasirašytas kvalifikuotu saugiu elektroniniu parašu) EBVPD,  kurį turi užpildyti, pasirašyti ir pateikti tiekėjas ir  kiekvienas tiekėjų grupės partneris (jei pasiūlymą pateikia tiekėjų grupė veikianti jungtinės veiklos sutarties pagrindu)   (kaip nurodyta konkurso sąlygų 3 skyriuje);
6.9.4. jungtinės veiklos sutartis, jei pasiūlymą pateikia tiekėjų grupė, veikianti jungtinės veiklos sutarties pagrindu;
6.9.5.  kiti pirkimo dokumentuose reikalaujami pateikti dokumentai ar medžiaga.
6.10. Tiekėjas savo pasiūlyme turi nurodyti, kokius ir kokiai pirkimo sutarties daliai  jis ketina   pasitelkti   subtiekėjus,  jeigu jie yra žinomi. Informaciją apie   subtiekėjus tiekėjas nurodo pasiūlymo formos, parengtos pagal 1 konkurso sąlygų  priedą,  5 lentelėje. Sudarius pirkimo sutartį, tačiau ne vėliau negu pirkimo sutartis pradedama vykdyti, laimėjęs tiekėjas įsipareigoja perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas perkantįjį subjektą privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau. 
6.11. Pasiūlyme  kainos  nurodomos eurais ir turi būti apskaičiuotos ir išreikštos taip, kaip nurodyta 1  konkurso sąlygų  priede. Apskaičiuojant kainą turi būti atsižvelgta į techninės specifikacijos reikalavimus, į pirkimo sutarties sąlygose numatytą atsiskaitymo už suteiktas paslaugas  terminą bei į visus kitus šių pirkimo dokumentų reikalavimus. Į kainą   turi būti įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos, (įskaitant Saugumo įnašo mokestį)  dokumentų pateikimo elektroniniu būdu pirkimo sutartyje nustatyta  išlaidas. Jokios kitos išlaidos, kurių tiekėjas neįskaičiavo į pasiūlymo kainą nebus atlyginamos. 
6.12. Pasiūlyme galutinė kaina nurodoma dviejų skaitmenų po kablelio tikslumu. Kainos apvalinamos pagal aritmetines taisykles.   
6.13. Tiekėjas pasiūlyme privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Pirkimų įstatymo 32 straipsnio 2 dalimi, yra konfidenciali. Konfidencialią informaciją (dokumentus) tiekėjas nurodo pasiūlymo formos, parengtos pagal 1 konkurso sąlygų priedą, 4 lentelėje. Informacija, kurią viešai skelbti įpareigoja teisės aktai, negali būti tiekėjo nurodoma kaip konfidenciali. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašys tiekėjo įrodyti, kodėl jo nurodyta informacija yra konfidenciali. Jeigu tiekėjas, per perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
6.14. Elektroninis pasiūlymas turi būti pateiktas  iki  2026 m. rugpjūčio 4 d. 9 val. 00 min. Lietuvos Respublikos laiku.  
6.15. Vėliau gautas pasiūlymas yra nepriimtinas ir nenagrinėjamas. Perkantysis subjektas neatsako už elektros tiekimo, CVP IS sutrikimus, kitas priežastis ar už pavėluotai gautą pasiūlymą. 
6.16. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą.
6.17. Perkantysis subjektas turi teisę pratęsti pasiūlymų pateikimo terminą. Apie naują pasiūlymų pateikimo terminą perkantysis subjektas paskelbia CVP IS kartu su kitais pirkimo dokumentais, praneša CVP IS priemonėmis prie pirkimo prisijungusiems tiekėjams bei Pirkimų įstatymo numatyta tvarka paskelbia klaidų ištaisymo skelbimą. 
6.18. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90  (devyniasdešimt) kalendorinių dienų nuo pasiūlymų pateikimo termino pabaigos.  Jei pasiūlyme nenurodytas jo galiojimo laikas, laikoma, kad pasiūlymas galioja 90  (devyniasdešimt) dienų nuo pasiūlymų pateikimo termino pabaigos. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, perkantysis subjektas gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Tiekėjas gali sutikti ar atmesti tokį prašymą vadovaujantis Pirkimų įstatymo 54 straipsnio 3 ir 4 dalyje  nustatyta tvarka.
6.19. Tiekėjo teikiamas pasiūlymas gali būti užšifruojamas, jei tiekėjas to pageidauja. Tiekėjas, nusprendęs pateikti užšifruotą pasiūlymą, turi:
6.19.1. iki pasiūlymų pateikimo termino pabaigos, naudodamasis CVP IS priemonėmis,    pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą, galima rasti http://vpt.lrv.lt/uploads/vpt/documents/files/uzsifravimo_instrukcija.pdf ;
6.19.2. per 30 min. po pasiūlymų pateikimo termino pabaigos   CVP IS susirašinėjimo priemonėmis pateikti slaptažodį, su kuriuo perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiojo subjekto oficialiu elektroniniu paštu (info@senergija.lt) arba raštu (adresu: AB ,,Šiaulių energija”, Sekretoriatas, Pramonės g. 10, LT-78502 Šiauliai). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiuoju subjektu oficialiu jo telefonu ir (arba) kitais būdais).
6.20. Tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. PIRKIMO DOKUMENTŲ PAAIŠKINIMAS,  PATIKSLINIMAS

7.1. Tiekėjai savo prašymus dėl papildomos su pirkimo dokumentais susijusios informacijos gali teikti CVP IS  priemonėmis ne vėliau kaip likus 6 (šešioms)  kalendorinėms dienoms iki pasiūlymų pateikimo termino pabaigos.
7.2. Jeigu papildomos su pirkimo dokumentais susijusios informacijos paprašoma laiku, perkantysis subjektas ją pateikia visiems tiekėjams ne vėliau kaip likus 4 (keturioms) kalendorinėms dienoms iki pasiūlymų pateikimo termino pabaigos. 
7.3. Perkantysis subjektas gali savo iniciatyva paaiškinti (patikslinti) pirkimo dokumentus nesibaigus pasiūlymų pateikimo terminui.  Kai tikslinama skelbime paskelbta informacija, perkantysis subjektas privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
7.4. Papildoma informacija, pirkimo dokumentų paaiškinimas (patikslinimas) paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis (prie pirkimo prisijungusiems tiekėjams), neatskleidžiant, iš ko buvo gautas prašymas tokį paaiškinimą ar patikslinimą pateikti.
7.5. Tuo atveju, kai tikslinama pirkimo skelbimuose paskelbta informacija, Pirkimų įstatymo 47 straipsnyje nustatyta tvarka skelbiami klaidų ištaisymo skelbimai.
7.6. Perkantysis subjektas neketina rengti susitikimų su tiekėjais dėl pirkimo dokumentų.
 
8. SUSIPAŽINIMO SU PASIŪLYMAIS  PROCEDŪRA

7. 
8.1. Pradinis susipažinimas su elektroninėmis priemonėmis, naudojantis  CVP IS,  pateiktais pasiūlymais, įvyks 2026 m. rugpjūčio 4 d. po 9 val. 30 min.  perkančiojo subjekto Komisijos posėdyje.
8.2. Jei prieš susipažinimo su pasiūlymais procedūros (posėdžio) pradžią dar yra likę užšifruotų pasiūlymų, kuriems nebuvo pateiktas slaptažodis CVP IS priemonėmis, Komisija įsitikina, ar slaptažodis nėra pateiktas kitomis priemonėmis, t. y. oficialiu elektroniniu paštu, faksu ar raštu (kaip nurodyta konkurso sąlygų  6.19.2 punkte).
8.3. Tiekėjai nedalyvauja Komisijos posėdyje, kuriame susipažįstama su elektroninėmis priemonėmis pateiktais pasiūlymais. Apie susipažinimo su pasiūlymais procedūros rezultatus pasiūlymus pateikusiems tiekėjams nebus pranešama.    

      9. PASIŪLYMŲ  VERTINIMAS, PALYGINIMAS IR PASIŪLYMŲ ATMETIMO PRIEŽASTYS

9.1. Pirkimui pateiktus pasiūlymus nagrinėja, įvertina ir palygina Komisija. Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros tiekėjai nedalyvauja. Stebėtojai į komisijos posėdžius nekviečiami.
9.2. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.
9.3.  Perkantysis subjektas gali nevertinti viso pasiūlymo, jei patikrinęs jo dalį nustato, kad pasiūlymas, vadovaujantis konkurso sąlygų 9.9 punktu  turi būti atmestas. 
9.4. Perkantysis subjektas, įvertinęs EBVPD, ir, jeigu taikytina, konkurso sąlygų 3.10 punkte  nurodytuose dokumentuose pateiktą informaciją, priima sprendimą dėl kiekvieno dalyvio atitikties reikalavimams ir kiekvienam iš jų ne vėliau kaip per 3 (tris) darbo dienas raštu  praneša apie patikrinimo rezultatus, pagrįsdamas priimtus sprendimus. Jei reikalinga, vadovaujantis konkurso sąlygų 9.5 punktu, Perkantysis subjektas prašo dokumentą patikslinti. Teisę dalyvauti tolesnėse procedūrose turi tie, kurie atitinka perkančiojo subjekto reikalavimus.
9.5. Jeigu   dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, perkantysis subjektas, nepažeisdamas lygiateisiškumo ir skaidrumo principų, privalo prašyti dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis. 
[bookmark: _Hlk16069233]9.6. Perkantysis subjektas reikalaus, kad ekonomiškai naudingiausią pasiūlymą pateikęs dalyvis pagrįstų    nurodytą  kainą, jeigu ji atrodo neįprastai maža. Pasiūlyme nurodyta kaina  visais atvejais  laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta tos pasiūlymo dalies  kaina neviršija pirkimui skirtų lėšų, nustatytų ir užfiksuotų perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. Perkantysis subjektas, siekdamas, kad neįprastai maža kaina   būtų pagrįsta, raštu kreipiasi į tokią kainą  pasiūliusį ekonomiškai naudingiausią pasiūlymą pateikusį dalyvį ir prašo pateikti, jo manymu, reikalingas pasiūlymo detales, įskaitant kainos sudedamąsias dalis ir skaičiavimus. Dalyvis, grįsdamas neįprastai mažą kainą, o perkantysis subjektas, vertindamas dalyvio pateiktą pagrindimą vadovaujasi Pirkimų įstatymo 66 straipsnio nuostatomis.
9.7. Perkantysis subjektas patikrina ar dalyvio pasiūlyta kaina nėra per didelė ir perkančiajam subjektui nepriimtina, vadovaujantis Pirkimų įstatymo 58 straipsnio 1 dalies 5 punkto nuostatomis.  
9.8. Prieš nustatydamas laimėjusį pasiūlymą, perkantysis subjektas reikalaus, kad    ekonomiškai naudingiausią pasiūlymą pateikęs dalyvis (tiekėjas (taip pat visi tiekėjų grupės nariai (partneriai), jei pasiūlymą pateikia tiekėjų grupė), jei nebuvo atmestas, pateiktų aktualius dokumentus, patvirtinančius jo pašalinimo pagrindų nebuvimą, kaip nustatyta konkurso sąlygų 3 skyriuje (jei jų nebuvo paprašyta ir nebuvo įvertinta ankstesniuose pirkimo procedūros etapuose). Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo. Jei reikalinga, vadovaujantis konkurso sąlygų 9.5 punktu, Perkantysis subjektas prašo dokumentus patikslinti. 
9.9. Perkantysis subjektas atmeta pasiūlymą, jeigu:
9.9.1. pasiūlymas neatitinka skelbime apie pirkimą ir pirkimo dokumentuose nustatytų reikalavimų, sąlygų ir kriterijų;
9.9.2. pasiūlymą pateikęs tiekėjas turi būti pašalintas, vadovaujantis tiekėjo pašalinimo pagrindais;  
9.9.3.  pasiūlymą pateikęs tiekėjas per perkančiojo subjekto nustatytą terminą nepatikslino, nepapildė, nepaaiškino informacijos, kaip nurodyta konkurso sąlygų  9.5 punkte;
9.9.4. pasiūlyta kaina per didelė ir perkančiajam subjektui nepriimtina; 
9.9.5. ekonomiškai naudingiausią pasiūlymą pateikusio dalyvio  pasiūlyme nurodyta  kaina yra neįprastai maža ir dalyvis nepateikia tinkamų pasiūlytos neįprastai mažos kainos pagrįstumo įrodymų arba pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.9.6. netenkinami konkurso sąlygose nustatyti reikalavimai, susiję su nacionaliniu saugumu (kai taikoma);
9.9.7. tiekėjas nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;
9.9.7. kitais  Pirkimų įstatymo ir (arba) pirkimo dokumentuose nurodytais atvejais.
[bookmark: _Toc60525490]
10. PASIŪLYMŲ VERTINIMO KRITERIJAI

[bookmark: _Hlk26529937][bookmark: _Hlk40433044]10.1. Šiame pirkime ekonomiškai naudingiausias pasiūlymas bus išrenkamas pagal kainą.  
10.2. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia,– pagal Lietuvos banko nustatytą ir pagal Buhalterinės apskaitos įstatymą paskelbtą oficialų euro ir kitos užsienio valiutos santykį pasiūlymo pateikimo dieną (jeigu kitos valiutos ir euro santykio nustatymo diena yra ne darbo diena, santykis nustatomas pagal prieš ją einančios paskutinės darbo dienos santykį).
10.3. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.

11.  PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS

8. 
9. 
10. 
11. 
11.1. Perkantysis subjektas, norėdamas priimti sprendimą dėl laimėjusio pasiūlymo, nedelsdamas įvertina pateiktus dalyvių pasiūlymus ir nustato pasiūlymų eilę  (išskyrus atvejus, kai pasiūlymą pateikti kviečiamas arba pasiūlymą pateikia, arba, įvertinus pasiūlymus, lieka tik vienas tiekėjas). 
11.2. Perkantysis subjektas laimėjusiu  pasiūlymu nustato ekonomiškai naudingiausią pasiūlymą, jei pasiūlyme nėra nei vienos konkurso sąlygų 9.9 punkte nustatytos  sąlygos.  
11.3. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
11.4. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, nustatytų Europos Sąjungos, nacionalinėje teisėje, kolektyvinėse sutartyse ir Pirkimų įstatymo 7 priede nurodytose tarptautinėse konvencijose.

12.  INFORMAVIMAS APIE PIRKIMO PROCEDŪRŲ REZULTATUS

12.1. Perkantysis subjektas dalyviams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio  bus sudaroma pirkimo sutartis, pateikia Pirkimų įstatymo 68 straipsnio šio straipsnio 2 dalyje nurodytos atitinkamos informacijos, kuri dar nebuvo pateikta atliekant pirkimo procedūrą, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkantysis subjektas taip pat turi nurodyti priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.  
[bookmark: _Hlk33100492]12.2. Perkantysis subjektas, gavęs dalyvio raštu pateiktą prašymą, ne vėliau kaip per 15 kalendorinių dienų nuo jo gavimo dienos išsamiai pateikia   informaciją nurodytą Pirkimų įstatymo 68 straipsnio šio straipsnio 2 dalyje. 
12.3. Suinteresuoti dalyviai nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiojo subjekto pateikti laimėjusį pasiūlymą. Tokiu atveju Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkantysis subjektas laimėjusį pasiūlymą suinteresuotiems dalyviams gali pateikti teikdamas Pirkimų įstatymo 68 straipsnio 1 dalyje nurodytą informaciją.
12.3. Perkantysis subjektas Pirkimų įstatymo 68 straipsnio 1 ir 2 dalyse nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reglamentuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

13. INFORMACIJA APIE ATIDĖJIMO TERMINO TAIKYMĄ

13.1. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas, kuris negali būti trumpesnis kaip 5 (penkios) darbo dienos. Atidėjimo terminas   gali būti netaikomas, kai vienintelis suinteresuotas dalyvis atskiroje  pirkimo dalyje  yra tas, su kuriuo sudaroma pirkimo sutartis. 

14. PIRKIMO SUTARTIES SUDARYMAS IR  PIRKIMO SUTARTIES SĄLYGOS

14.1. Dalyvis, kurio pasiūlymas nustatytas laimėjęs, sudaryti pirkimo sutarties  kviečiamas raštu   ir jam nurodomas laikas, iki kada jis turi sudaryti pirkimo sutartį.
14.2. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį  šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta Pirkimų įstatymo 94  straipsnio 4 dalyje, laikoma, kad jis (jie) atsisakė sudaryti pirkimo sutartį. Tuo atveju arba jeigu tiekėjas iki perkančiojo subjekto nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (kai reikalaujama) arba neįvykdo kitų pirkimo sutartyje nustatytų jos įsigaliojimo sąlygų, perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Pirkimų įstatymo 58 straipsnio 1 dalyje išdėstytos sąlygos. Prieš siūlant sudaryti pirkimo sutartį, perkantysis subjektas atliks konkurso sąlygų 9.8  punkte  nurodytą procedūrą bei įvertins, ar jo pasiūlymas neturėtų būti atmestas dėl kitų priežasčių. 
14.3.  Sudarant pirkimo sutartį, joje negali būti keičiama laimėjusio tiekėjo pasiūlymo kaina  ar kitos sąlygos  ir pirkimo dokumentuose nustatytos pirkimo sąlygos. 

14.4. Perkantysis subjektas nustato šias pagrindines pirkimo sutarties sąlygas:
14.4.1. pirkimo sutarties dalykas:  bendrosios ir darbdavio civilinės atsakomybės, atsakomybės dėl darbo santykių ir civilinės atsakomybės, kylančios dėl viešųjų pirkimų,  draudimo paslaugos (toliau kartu ir atskirai – Paslaugos). Reikalavimai šioms Paslaugoms ir apimtys nurodyti Konkurso sąlygų 2 priede – „Techninėje specifikacijoje“ (toliau – Techninė specifikacija). 
14.4.2. Paslaugų  teikimo terminas – 12 (dvylika) kalendorinių mėnesių nuo Paslaugų teikimo pradžios. Paslaugų teikimo pradžia – 2026-08-26 00 val. 00 min., jei pirkimo sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka pirkimo sutarties pasirašymo data, tačiau ne vėliau negu perkančiojo subjekto nurodyta galutinė data pirkimo sutarties pasirašymui.   Pirkimo sutarties šalių susitarimu Paslaugų teikimo terminas galės būti pratęstas 1 (vieną) kartą   dar 12 (dvylikos) mėn. laikotarpiui tomis pačiomis sąlygomis, o bendras kiekvienos draudimo paslaugos teikimo laikotarpis negalės būti ilgesnis kaip 24 (dvidešimt keturi) mėn.
14.4.3.  Pirkimo sutartyje nustatoma  fiksuoto kainos su peržiūra kainodara.   Apmokant už Paslaugas bus atsiskaitoma pagal metinę draudimo įmoką. Metinę draudimo įmoką Perkantysis subjektas tiekėjui sumoka ne vėliau kaip per 30 (trisdešimt) kalendorinių dienų nuo pirkimo sutarties įsigaliojimo dienos.
14.4.4.  Pirkimo sutartyje nurodyta fiksuota kaina pirkimo sutarties galiojimo metu gali būti perskaičiuojama:
14.4.4.1.   dėl pasikeitusių mokesčių:
14.4.4.1.1. jeigu pirkimo sutarties vykdymo metu pasikeičia PVM mokėjimą reglamentuojantys teisės aktai (Paslaugos bus apmokestintos PVM), atitinkamai keičiama Paslaugų kaina, pridedant teisės aktuose nustatytą PVM. PVM dydis keičiamas tik tai daliai Paslaugų, kurios suteikiamos po šiame punkte nurodytų PVM dydžio pasikeitimą įtakojančių aplinkybių atsiradimo. Pasikeitus Lietuvos Respublikos teisės aktais nustatytam PVM tarifui, be atskiro pirkimo sutarties šalių susitarimo PVM bus apskaičiuojamas galiojančių Lietuvos Respublikos teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu;
14.4.4.1.2. dėl kainų lygio kitimo:
14.4.4.1.2.1. bet kuri pirkimo sutarties šalis, tariantis dėl Paslaugų teikimo termino pratęsimo, turi teisę inicijuoti pirkimo sutartyje numatytos fiksuotos kainos perskaičiavimą (keitimą) pratęstam Paslaugų teikimo terminui, jeigu vartojimo prekių kainų pokytis (k), apskaičiuotas kaip nustatyta Konkurso sąlygų 14.4.4.1.2.3 punkte, viršija 5 (penkis) procentus;
14.4.4.1.2.2. atlikdamos perskaičiavimą, pirkimo sutarties šalys vadovaujasi Valstybės duomenų agentūros (toliau – VDA) viešai oficialiosios statistikos portale paskelbtais rodiklių duomenų bazės duomenimis, iš kitos pirkimo sutarties šalies nereikalaudamos pateikti oficialaus VDA ar kitos institucijos išduoto dokumento ar patvirtinimo. Duomenys, kuriais remiamasi vertinant kainų lygio kitimą: VDA interneto svetainėje http://osp.stat.gov.lt/ skelbiamas indeksas. Indeksas, kuriuo bus remiamasi vertinant kainų lygio kitimą: „Vartotojų kainų indeksai (VKI), kainų pokyčiai, svoriai, vidutinės kainos“ skelbiamas vartotojų kainų indeksas – individualaus vartojimo išlaidų pagal paskirtį klasifikatorius – „125 Draudimas“ (toliau – Indeksas);
14.4.4.1.2.3. nauja fiksuota kaina apskaičiuojami pagal žemiau pateiktą formulę:
A1 = A + (k/100 x A), kur
A – fiksuota  kaina Eur be PVM;
A1– perskaičiuota (pakeista) fiksuota kaina (Eur be PVM);
k – pagal Indeksą apskaičiuotas vartojimo prekių ir paslaugų kainų pokytis (padidėjimas arba sumažėjimas) (%);

„k“ reikšmė skaičiuojama pagal formulę:
k = Indnaujausias / Indpradžia x 100 – 100, (proc.), kur
Indnaujausias – kreipimosi dėl fiksuotos kainos peržiūros išsiuntimo kitai pirkimo sutarties šaliai dieną paskelbtas naujausias Indeksas;
Indpradžia – laikotarpio pradžios datos (mėnesio) Indeksas;

14.4.4.1.2.4. perskaičiavimo atveju laikotarpio pradžia (mėnuo) yra pirkimo sutarties pasirašymo metu skelbiamas naujausias Indeksas. Pirkimo sutarties pasirašymo dieną skelbiamas naujausias Indeksas yra _____ (nurodomas pirkimo sutarties pasirašymo metu);
14.4.4.1.2.5. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „A1“ suapvalinamas iki dviejų skaitmenų po kablelio;
14.4.4.1.2.6. perskaičiuota fiksuota pirkimo sutarties kaina įforminama papildomame susitarime dėl Paslaugų teikimo termino pratęsimo. Papildomu susitarimu pirkimo sutarties šalys neturi teisės keisti pirkimo sutartyje nurodytos pirkimo sutarties kainos perskaičiavimo tvarkos ar kitų pirkimo sutarties nuostatų, išskyrus, jei keitimas atliekamas pagal pirkimo sutarties ir (arba) Pirkimų įstatymo nuostatas. Perskaičiuota fiksuota kaina įsigalioja nuo papildomo susitarimo dėl Paslaugų teikimo termino pratęsimo pasirašymo dienos, jei papildomame susitarime nenustatyta kitaip.
14.4.5. Perkantysis subjektas fiksuotą   kainą (metinę draudimo įmoką) sumoka tiekėjui  ne vėliau kaip per 30 (trisdešimt) dienų nuo pirkimo sutarties įsigaliojimo dienos pagal tiekėjo  pateiktą sąskaitą faktūrą  į sąskaitoje faktūroje nurodytą atsiskaitomąją sąskaitą.
14.4.6.  Tiekėjas sąskaitą perkančiajam subjektui turi pateikti elektroniniu būdu Pirkimų įstatymo 34 straipsnio 3 dalyje nustatyta tvarka, išskyrus Pirkimų įstatymo 34 straipsnio 12 dalyje nustatytus atvejus. Tiekėjui pateikus sąskaitą faktūrą kitais būdais ar priemonėmis, bus laikoma, kad sąskaita faktūra nepateikta. 
14.4.7. Tiekėjas draudimo liudijimus turi pateikti perkančiajam subjektui iki Paslaugų teikimo termino pradžios.
14.4.8. Pirkimo sutarties šalių atsakomybė:
14.4.8.1. perkantysis subjektas, nepagrįstai uždelsęs atsiskaityti už Paslaugas pirkimo sutartyje numatyta tvarka ir terminais,  tiekėjui moka  0,05 proc. (penkių šimtųjų procentų) dydžio delspinigius nuo laiku nesumokėtos Paslaugų kainos pagal sąskaitoje faktūroje nurodytą sumą už kiekvieną uždelstą dieną;
14.4.8.2. tiekėjas, nepagrįstai praleidęs pirkimo sutartyje nustatytą Paslaugų teikimo  terminą, perkančiajam subjektui moka 0,05 proc. (penkių šimtųjų procento) dydžio   delspinigius už kiekvieną uždelstą dieną nuo laiku nesuteiktų Paslaugų kainos;  
14.4.8.3. tiekėjui nepagrįstai neišmokėjus pirkimo sutartyje numatytų draudimo išmokų joje nustatytais terminais, tiekėjas įsipareigoja sumokėti perkančiajam subjektui 0,05 proc. (penkių šimtųjų procento) dydžio delspinigius nuo laiku neišmokėtos sumos už kiekvieną uždelstą dieną;
14.4.8.4. pirkimo sutartyje numatytų delspinigių sumokėjimas neatleidžia pirkimo sutartį pažeidusios pirkimo sutarties šalies nuo įsipareigojimų tinkamo įvykdymo arba pažeidimų pašalinimo bei pilno tiesioginių nuostolių atlyginimo. Jeigu nukentėjusioji pirkimo sutarties šalis, kitai pirkimo sutarties šaliai pažeidus savo prievolių įvykdymo terminą, patiria didesnių nuostolių, kurių neapima pirkimo sutartyje nustatytos netesybos, tai nukentėjusioji pirkimo sutarties šalis turi teisę į patirtų tiesioginių nuostolių atlyginimą. Kai pareiškiamas reikalavimas atlyginti nuostolius, netesybos įskaitomos į nuostolių atlyginimą;
14.4.8.5. kiekviena pirkimo sutarties šalis įsipareigoja atlyginti kitai pirkimo sutarties šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl pirkimo sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai pirkimo sutartis joje numatytomis sąlygomis ir tvarka nutraukiama).
14.4.9. Tiekėjas įsipareigoja užtikrinti, kad pirkimo sutartį vykdys asmenys, turintys teisę verstis pirkimo sutartyje nurodyta veikla.
14.4.10. Tiekėjas įsipareigoja susipažinti ir pirkimo  sutarties vykdymo metu laikytis Viešųjų pirkimų tarnybos patvirtinto Tiekėjų etikos kodekso (toliau – Kodekso) reikalavimų, nustatytų Kodekso 49 punkte. Tiekėjas turi užtikrinti, kad jų laikysis ir visi asmenys, kuriuos tiekėjas  pasitelks sutartinių įsipareigojimų vykdymui Konkurso sąlygų 14.4.13  nustatyta tvarka. Ši pirkimo sutarties sąlyga laikoma esmine.
14.4.11. Visos šios Konkurso sąlygose nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu. Jei kyla prieštaravimų tarp pirkimo sutarties ir/ar techninės specifikacijos ir draudimo rūšies taisyklių, taikomos pirkimo sutarties ir/ar techninės specifikacijos sąlygos.
14.4.12. Pirkimo sutartyje bus nurodyta, kad rizikos vertinimo, pirkimo sutarčių sudarymo tarpininkavimo, žalų istorijos ir kitais draudimo klausimais perkantįjį subjektą atstovauja draudimo brokeris UADBB „Rizikos cesija“.
14.4.13. Subtiekėjai ir jų keitimo tvarka:  
Jeigu tiekėjas nurodė, kad numato pasitelkti subtiekėjus:
14.4.13.1. tiekėjas numato pasitelkti šį (šiuos) subtiekėją (-us): ...........
šioms pirkimo dalims .........................
Jeigu tiekėjas nenurodė, kad numato pasitelkti subtiekėjų:
14.4.13.1. tiekėjas pirkimo sutarties vykdymui nenumatė pasitelkti subtiekėjų/subteikėjų (toliau abu kartu ir atskirai – subtiekėjai), tačiau gali juos pasitelkti Konkurso sąlygų 14.4.13.2 - 14.4.13.5 punktuose numatyta tvarka;   
14.4.13.2. ne vėliau negu pirkimo sutartis pradedama vykdyti, tiekėjas įsipareigoja perkančiajam subjektui pranešti tuo metu žinomų subtiekėjų pavadinimus Konkurso sąlygų 14.4.13.3 punkte numatyta tvarka. Tiekėjas perkantįjį subjektą privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau;
14.4.13.3. tiekėjas, siekdamas pakeisti/pasitelkti subtiekėją (-jus), turi raštu informuoti perkantįjį subjektą ne vėliau kaip prieš 3 (tris) darbo dienas. Sutikimas pakeisti arba pasitelkti naują subtiekėją (-us) gali būti duodamas tik nurodžius priežastį ir tik įvardinus numatomą subtiekėją (-us). Perkantysis subjektas ne vėliau kaip per 3 (tris) darbo dienas nuo pranešimo apie numatomą subtiekėją (-us) gavimo dienos turi pranešti tiekėjui apie savo sprendimą, o jei sprendimas yra neigiamas – nurodyti priežastis. Gavęs teigiamą pranešimą, tiekėjas kartu su perkančiuoju subjektu pasirašo papildomą susitarimą dėl subtiekėjo (-ų) pakeitimo arba naujo subtiekėjo (-ų) pasitelkimo. Šis dokumentas tampa neatskiriama pirkimo sutarties dalimi;
14.4.13.4.  pirkimo sutartyje   tiesioginio atsiskaitymo su subtiekėju galimybė nenumatoma. 
14.4.13.5. subtiekėjo (-jų) pasitelkimas neatleidžia tiekėjo nuo atsakomybės vykdant pirkimo sutartį. Už subtiekėjo (-ų) įsipareigojimų nevykdymą arba netinkamą jų vykdymą visais atvejais atsako tiekėjas.
14.4.14. Pirkimo sutarties šalys neturi teisės perduoti savo įsipareigojimų pagal pirkimo sutartį tretiesiems asmenims be kitos pirkimo sutarties šalies raštiško sutikimo.
14.4.15. Pirkimo sutarties šalys įsipareigoja užtikrinti iš kitos pirkimo sutarties šalies vykdymo metu gautos ir su pirkimo sutarties vykdymu susijusios informacijos konfidencialumą ir apsaugą. Pirkimo sutarties vykdymo laikotarpio pabaigoje, perkančiajam subjektui paprašius raštu, tiekėjas įsipareigoja grąžinti iš perkančiojo subjekto gautus, pirkimo sutarčiai vykdyti reikalingus dokumentus. 
14.4.16. Pirkimo sutarties šalys neturi teisės vienašališkai nutraukti pirkimo sutarties nesant pagrindo, nurodyto pirkimo sutartyje arba Lietuvos Respublikos teisės aktuose. Be pagrindo nutraukusi pirkimo sutartį pirkimo sutarties šalis privalo kitos pirkimo sutarties šalies reikalavimu sumokėti 10 (dešimties) procentų baudą nuo pradinės pirkimo sutarties vertės.
14.4.17. Pirkimo sutarties šalys turi teisę vienašališkai, nesikreipdamos į teismą, nutraukti pirkimo sutartį įspėjusios kitą pirkimo sutarties šalį prieš 14 (keturiolika) dienų, kai:
14.4.17.1. jei tiekėjas  suteikti Paslaugas pagal pirkimo sutarties sąlygas nepagrįstai vėluoja daugiau kaip 10 (dešimt) darbo dienų ir  Pirkimų įstatymo 98 straipsnio 1 dalyje nustatyta tvarka; 
14.4.17.2. tiekėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia perkančiajam subjektui pagrįstų įrodymų, kad sugebės tinkamai įvykdyti pirkimo sutartį, bei neištaiso pažeidimo gavęs perkančiojo subjekto pretenziją;
[bookmark: _Hlk178846076]14.4.17.3. Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad pirkimo sutartis neatitinka nacionalinio saugumo interesų.
14.4.18. Pirkimo sutartis gali būti vienašališkai nutraukta vienos iš pirkimo sutarties šalių iniciatyva vienašališkai, nesikreipiant į teismą, kitai pirkimo sutarties šaliai iš esmės pažeidus pirkimo sutartį. Ar pirkimo sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus.
14.4.19. Perkantysis subjektas turi teisę vienašališkai, nesikreipdamas į teismą, nutraukti pirkimo sutartį įspėjęs tiekėją prieš 14 (keturiolika) dienų Pirkimų įstatymo 98 straipsnyje nustatyta tvarka.
14.4.20.  Tiekėjas turi teisę vienašališkai, nesikreipdamas į teismą, nutraukti pirkimo sutartį įspėjęs perkantįjį subjektą prieš 14 (keturiolika) dienų, jeigu perkantysis subjektas nepagrįstai ilgiau kaip 30 (trisdešimt) dienų vėluoja apmokėti už suteiktas Paslaugas.
14.4.21. Pirkimo sutartis gali būti nutraukta bendru pirkimo sutarties šalių susitarimu. Tokiu atveju pirkimo sutarties šalys susitaria ir dėl paties pirkimo sutarties nutraukimo fakto, ir dėl nutraukimo tvarkos bei teisinių padarinių.
14.4.22. Nutraukus pirkimo sutartį ar jai pasibaigus, lieka galioti pirkimo sutarties nuostatos, susijusios su atsakomybe bei atsiskaitymais tarp pirkimo sutarties šalių pagal pirkimo sutartį. Pirkimo sutarties pasibaigimas ar nutraukimas taip pat neturi įtakos ginčų nagrinėjimo tvarką nustatančių ar kitų pirkimo sutarties sąlygų galiojimui, jeigu šios sąlygos pagal savo esmę išlieka galioti ir po pirkimo sutarties pasibaigimo (taip pat išlieka galioti visi atsiradę ir tinkamai neįvykdyti pirkimo sutarties šalių tarpusavio finansiniai įsipareigojimai, jeigu pirkimo sutarties šalys nesutaria kitaip).
14.4.23. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Pirkimų įstatymo 97 straipsniu.
14.4.24. Kitos pirkimo sutarčių sąlygos numatytos techninėse specifikacijose (pagal pirkimo dalis), pateiktose Konkurso sąlygų 2 priede. 
14.4.25. Pirkimo sutartyje bus nustatytos ir kitos sąlygos, kurios neprieštaraus Konkurso sąlygoms ir pirkimo sutarties šalys dėl jų susitars.  
14.5.  Perkantysis subjektas raštu pateiktą laimėjusį pasiūlymą, raštu sudarytą pirkimo sutartį ir jos  pakeitimus paskelbs CVP IS Pirkimų įstatymo  94 straipsnio 9 dalyje nustatytomis sąlygomis, tvarka bei terminais.

15. GINČŲ NAGRINĖJIMO TVARKA

15.1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Pirkimų įstatymo VII skyriuje.  
[bookmark: _Toc188064151][bookmark: _Toc266424085]
16. BAIGIAMOSIOS NUOSTATOS

16.1. Šio pirkimo dokumentuose neaprašytos pirkimo procedūros vykdomos vadovaujantis Pirkimų įstatymo ir jo įgyvendinamųjų teisės aktų nuostatomis. Taip pat mutatis mutandis taikomos Viešųjų pirkimų įstatymo 46, 47, 50 ir  51 straipsnių nuostatos.        
16.2. Jeigu pirkimo metu bus atliekama patikra Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka, tiekėjas turės pateikti tokiai patikrai atlikti reikalingus dokumentus

1 konkurso sąlygų priedas

[PASIŪLYMO FORMOS PAVYZDYS]


Herbas arba prekių ženklas
_____________________________________________________________
(Tiekėjo pavadinimas)
___________________________________________________________________________
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

AB „Šiaulių energija“


PASIŪLYMAS 
BENDROSIOS IR DARBDAVIO CIVILINĖS ATSAKOMYBĖS, DARBO SANTYKIŲ IR VIEŠŲJŲ PIRKIMŲ ATSAKOMYBĖS DRAUDIMO PASLAUGOS

 

 _____________ Nr.______
                                                                                       (Data)
_____________
(Sudarymo vieta)

                                                                                                                                             1 lentelė 
	Tiekėjo pavadinimas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių pavadinimai/
	


	Tiekėjo įmonės kodas /Jeigu dalyvauja ūkio subjektų  grupė, veikianti jungtinės veiklos sutarties pagrindu, surašomi visi dalyvių įmonių kodai/
	

	Tiekėjo adresas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių adresai/
	


	   Už pasiūlymą atsakingo asmens vardas, pavardė, pareigos, kontaktinė informacija
	

	Tiekėjų grupės, veikiančios jungtinės veiklos sutarties pagrindu, narys atstovaujantis grupei
(pildoma jei pasiūlymą teikia tiekėjų grupė, veikianti jungtinės veiklos sutarties pagrindu)
	



1. Šiuo pasiūlymu pažymime, kad sutinkame su visomis pirkimo dokumentų sąlygomis, nustatytomis:
1) atviro  (supaprastinto)   konkurso   sąlygose ir skelbime, paskelbtame   Centrinėje viešųjų pirkimų informacinėje sistemoje; 
2) kituose pirkimo dokumentuose (jų paaiškinimuose, papildymuose).
2. Patvirtiname, kad pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.  
3.  Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajam subjektui, kad pirkimo sutartį vykdys tik tokią teisę turintys asmenys.
 4. Mes siūlome pirkti paslaugas, kurios  visiškai atitinka pirkimo dokumentuose  nurodytus  reikalavimus,  ši   kaina: 

                                                  2 lentelė
	Eil.
Nr.
	Draudimo objekto pavadinimas
	Laikotarpis  
	Metinė draudimo įmoka, Eur be PVM

	1
	2
	3
	4 

	1.
	Bendrosios ir darbdavio civilinės atsakomybės draudimas
	12 mėnesių
	

	2.
	Atsakomybės dėl darbo santykių draudimas
	12 mėnesių
	

	3.
	Draudėjo civilinės atsakomybės, kylančios dėl viešųjų pirkimų, draudimas
	12 mėnesių
	

	                                        
                                                       Iš viso pasiūlymo kaina  Eur be  PVM  

	

	                                                                                                                   PVM*
	

	                             
Iš viso pasiūlymo kaina     Eur su  PVM  

	


 
       * Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo priežastis, dėl kurių PVM nemoka_______________________________________________ . 
        Tokiu atveju eilutė PVM nepildoma arba joje įrašoma „ne PVM mokėtojas“, arba „netaikoma“ ir panašiai.

5. Teikdami šį pasiūlymą, patvirtiname, kad į pasiūlymo kainą įskaičiuotos visos išlaidos ir visi mokesčiai (įskaitant Saugumo Įnašo mokestį ) ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

6. Kartu su pasiūlymu pateikiami šie dokumentai: 
                                                                                                                                                  3 lentelė
	Eil.
Nr.
	Pateiktų dokumentų pavadinimas
	Dokumento puslapių skaičius

	1.
	  
	

	(...)
	
	

	

7.  Ši pasiūlyme nurodyta informacija yra konfidenciali /perkantysis subjektas šios informacijos negali atskleisti tretiesiems asmenims/:                                                                                                                                                              
                                                                                                                                                     4 lentelė

		Pateikto dokumento pavadinimas (rekomenduojama pavadinime vartoti žodį „Konfidencialu“) ar atskiroje  pasiūlymo dalyje pateikta konkreti informacija
	Priežastis, kodėl informacija yra konfidenciali
(tiekėjas gali pateikti paaiškinimą atskiru dokumentu)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“) 

	
	
	

	
	
	





Pastabos. Konfidencialia negali būti laikoma informacija, nurodyta Pirkimų įstatymo 32 str. 2 d. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. 





8. Vykdant pirkimo sutartį bus pasitelkiami šie subtiekėjai (pildoma, jeigu subtiekėjai pasitelkiami ir tiekėjui yra žinomi):                                                                                                                                                                                                                                                                                            
    5 lentelė
	Pirkimo   dalies, kuriai vykdyti pasitelkiamas subtiekėjas,   numeris
	Subtiekėjo pavadinimas, kodas ir adresas
	Subtiekėjui perduodamų įsipareigojimų aprašymas  
	Subtiekėjui perduodamų įsipareigojimų pirkimo sutartyje preliminari  dalis procentais

	 
	
	
	

	 
	
	
	


Pasiūlymas galioja 90 dienų nuo pasiūlymo pateikimo termino pabaigos. 

Pasirašydamas šį pasiūlymą tvirtinu, kad pasiūlyme pateikti duomenys yra tikri.

____________________________________          _______                 ______________________
(Tiekėjo arba jo įgalioto asmens pareigų pavadinimas)                                                  (Vardas ir pavardė)


































2 konkurso sąlygų priedas 

[bookmark: _Hlk172118691] BENDROSIOS IR DARBDAVIO CIVILINĖS ATSAKOMYBĖS, DARBO SANTYKIŲ IR VIEŠŲJŲ PIRKIMŲ ATSAKOMYBĖS DRAUDIMO PASLAUGOS

DRAUDIMO SUMOS IR BESĄLYGINĖS IŠSKAITOS

	DRAUDIMO OBJEKTAS
	DRAUDIMO SUMA:
	IŠSKAITA

	
	VIENAM ĮVYKIUI
	VISIEMS ĮVYKIAMS
	

	1.
	Bendrosios ir darbdavio civilinės atsakomybės draudimas
	2.000.000 €
	2.000.000 €
	10.000 €

	2.
	Atsakomybės dėl darbo santykių draudimas
	100.000 €
	100.000 €
	1.000 €

	3.
	Draudėjo civilinės atsakomybės, kylančios dėl viešųjų pirkimų, draudimas
	300.000 €
	300.000 €
	10 % nuostolio sumos, bet ne mažiau 1.000 €

	Bendra draudimo sutarties draudimo suma:
	2.400.000 €
	2.400.000 €
	



	BENDROSIOS IR DARBDAVIO CIVILINĖS ATSAKOMYBĖS DRAUDIMAS

	1. Sąvokos

	1.1. Draudėjas- AB „Šiaulių energija“
1.2. Draudikas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Draudėjas sudaro Sutartį.
1.3. Trečiasis asmuo – Asmuo, sudaręs su Draudėju sutartį dėl Draudėjo paslaugų teikimo (Apdrausta veikla) ir / ar turintis teisę pareikšti reikalavimą dėl Draudėjo veiksmais padarytos žalos (nuostolių) turtui ir / ar sveikatai, taip pat kiti asmenys, turintys teisę pareikšti reikalavimą dėl jų turtui, sveikatai Draudėjo veiksmais padarytos žalos (nuostolių).
1.4. Sutartis – sutartis, sudaroma tarp Draudėjo ir Draudiko dėl Paslaugų.
1.5. Paslaugos – Bendrosios ir darbdavio civilinės atsakomybės draudimas.
1.6. Žala – žala apibrėžiama kaip trečiojo asmens turto sugadinimas, sunaikinimas arba visiškas jo praradimas, asmens sužalojimas, kitoks pakenkimas jo sveikatai, gyvybės atėmimas ir tiesiogiai dėl to patirtos išlaidos, negautos pajamos, kurias trečiasis asmuo būtų gavęs, jeigu nebūtų buvusi padaryta žala, taip pat neturtinė žala, kylanti kaip žalos sveikatai ar gyvybei pasekmė, taip pat finansinė žala, atsirandanti kaip žalos trečiojo asmens turtui, sveikatai, gyvybei pasekmė ir / ar susijusi su žalos padarymu trečiojo asmens turtui, sveikatai, gyvybei.
Darbdavio civilinės atsakomybės draudimo atveju - Draudėjo darbuotojo ir/ar praktikanto sužalojimas, kitoks pakenkimas jo sveikatai, gyvybės atėmimas (lengvas, sunkus, mirtinas) bei dėl to patirtos išlaidos ir neturtinė žala, taip pat negautos pajamos, kurias Draudėjo darbuotojas ir/ar praktikantas būtų gavęs, jei nebūtų padaryta žala.

	2. Apdraudžiama veikla ir produktas

	2.1. Apdraudžiama veikla. Draudėjo veikla, įskaitant, bet neapsiribojant apima:
2.1.1. garo ir termofikacinio vandens gamybą, centralizuoto šilumos energijos tiekimą apšildymui, technologijai ir karšto vandens ruošimui;
2.1.2. elektros energijos gamybą ir tiekimą;
2.1.3. centralizuotą šildymo sistemų modernizavimą ir valdymą;
2.1.4. pastatų, statinių, gamybinių įrengimų, inžinerinių tinklų, teritorijų ar kitų objektų eksploatavimą, valdymą ir priežiūrą, įskaitant potencialiai pavojingų įrenginių eksploatavimą ir priežiūrą, taip pat esamų inžinerinių tinklų rekonstrukcijos, atnaujinimo, modernizavimo darbus;
2.1.5. šilumos punktų priežiūrą ir eksploatavimą, remontą, keitimą;
2.1.6. apskaitos prietaisų aptarnavimą.
2.2. Apdraudžiamas produktas. Draudėjo produktas apima:
2.2.1. Termofikacinį vandenį, karštą vandenį ir elektrą.

	3. Draudimo objektas ir detalizacija

	3.1. Veiklos, produkto ir darbdavio civilinės atsakomybės draudimas, įskaitant kitus draudimo objektus, numatytus šios Techninės specifikacijos lentelėje Nr. 1.
3.2. Draudimo objektų detalizacija pateikiama lentelėje Nr. 1:

Lentelė Nr.1
	Eil. Nr.
	Draudimo objektai
	Draudimo suma kiekvienam įvykiui ir bendrai pagal Sutartį
	Besąlyginė išskaita

	1.
	Veiklos atsakomybės draudimas
	2.000.000 €
	10.000 €

	2.
	Turto valdytojo civilinės atsakomybės draudimas
	2.000.000 €
	10.000 €

	3.
	Aplinkos užteršimo civilinės atsakomybės draudimas
	1.000.000 €
	10.000 €

	4.
	Produkto civilinės atsakomybės draudimas
	2.000.000 €
	10.000 €

	5.
	Produkto nepatiekimo (negalėjimo patiekti) civilinės atsakomybės draudimas
	1.000.000 €
	10.000 €

	6.
	Civilinė atsakomybė už žalą patikėtam turtui
	500.000 €
	10.000 €

	7. 
	Darbdavio civilinės atsakomybės draudimas
	300.000 €
	500 €

	8.
	Potencialiai pavojingo įrenginio priežiūros civilinės
atsakomybės draudimas
	2.000.000 €
	10.000 €

	9.
	Civilinės atsakomybės, kilusios dėl grynai finansinės
žalos, draudimas
	200.000 €
	10.000 €

	10.
	Civilinės atsakomybės draudimas už nuostolius ar žalas dėl savaeigių darbo mašinų naudojimo
	100.000 €
	10.000 €

	11.
	Civilinės atsakomybės dėl kontrahentų (subrangovų) veiklos 
	1.000.000 €
	10.000 €

	
	Bendra draudimo suma:
	2.000.000 €
	




	4. Draudžiamų rizikų detalizacija

	4.1. Veiklos atsakomybės draudimas.
Draudėjo civilinė atsakomybė trečiajam asmeniui už žalą, padarytą Draudėjui vykdant apdraustą veiklą.
4.2. Turto valdytojo civilinės atsakomybės draudimas.
Draudėjo civilinė atsakomybė trečiajam asmeniui už žalą dėl Draudėjo nuosavybėje ir /ar valdyme esančio turto (taip pat ir nenaudojamo ir/ar išsinuomoto iš trečiųjų asmenų) - statinių, teritorijos, reklaminių stendų, iškabų, kilnojamo turto ar kitų objektų trūkumų (įskaitant patalpose esantį kilnojamąjį turtą) esančių Lietuvos Respublikos teritorijoje.
4.3. Aplinkos užteršimo civilinės atsakomybės draudimas.
Aplinkos užteršimo civilinės atsakomybės draudimo objektas yra Draudėjo civilinė atsakomybė, susijusi su aplinkos būklės pablogėjimu, už gamtai padarytą žalą ir (ar) už žalą trečiojo asmens sveikatai, gyvybei ir (arba) dėl trečiojo asmens materialaus turto sugadinimo, įskaitant kai žala aplinkai apskaičiuojama pagal valstybės institucijų naudojamas metodikas.
Aplinkos būklės pablogėjimas – tai staigus ir netikėtas kietų, skystų, dujinių ar šiluminių kenksmingų medžiagų ar dirgiklių, įskaitant kvapus, elektromagnetines bangas, dūmus, garus, suodžius, išmetamąsias dujas, rūgštines, šarmines, chemines medžiagas ir atliekas, emisija, išmetimas, išleidimas, pasklidimas, šalinimas, nutekėjimas arba išsiliejimas į dirvą arba jos paviršiuje, į atmosferą ar vandentakį ar vandens telkinį, dėl kurių pasikeičia natūrali tokios dirvos, atmosferos, vandentakio arba vandens telkinio būklė ir kuris yra susijęs su Draudėjo vykdoma veikla arba iš jos kyla.
Sąvokos „žala aplinkai“, „žala“, „prevencijos priemonės“ ir „ištaisymo priemonės“ yra apibrėžtos Tarybos direktyvoje 2004/35/EC, išskyrus tuos atvejus, kai bet kuri iš šių sąvokų yra apibrėžta kitaip reikalavimui taikytinos šalies teisės aktuose, taisyklėse ir kituose teisės aktuose, reglamentuojančiuose sąnaudas arba išlaidas, kurios patiriamos arba turi būti sumokėtos; tokiu atveju vadovaujamasi reikalavimui taikytinos šalies teisės aktuose pateiktu apibrėžimu.
Pagal šią sąlygą Draudikas taip pat suteikia draudimo apsaugą Draudėjo civilinei atsakomybei, kylančiai dėl Draudėjo sąnaudų ir išlaidų, kurias Draudėjas pagal aplinkos apsaugos pareigūnų paskaičiavimus patirs arba turės atlyginti pagal reikalavimui taikytinos šalies teisės aktus, Prevencijos arba ištaisymo priemones staigaus ir netikėto Aplinkos būklės pablogėjimo atveju.
4.4. Produkto civilinės atsakomybės draudimas.
Draudėjo civilinė atsakomybė trečiajam asmeniui už žalą, padarytą Draudėjo pateiktu netinkamos kokybės produktu ir /ar suteikta paslauga.
4.5. Produkto nepatiekimo (negalėjimo patiekti) civilinės atsakomybės draudimas.
Draudėjo civilinė atsakomybė trečiajam asmeniui už žalą, kilusią dėl produkto / paslaugos nepatiekimo, visiško ar dalinio tiekimo sutrikimo, jei tai įvyksta:
 - Draudėjo valdomo, naudojamo ar eksploatuojamo turto gedimo ar sunaikinimo staigaus ir netikėto įvykio pasekoje;
 - Draudėjo klaidos, aplaidumo, neapdairumo, neatsargumo vykdant apdraustą veiklą.
Šios specialiosios sąlygos kontekste elektra nėra laikoma produktu.
4.6. Civilinė atsakomybė už žalą patikėtam turtui.
Sutartimi taip pat yra apdraudžiama Draudėjo civilinė atsakomybė už žalą, padarytą Draudėjo valdomam ir naudojamam patikėtam turtui, kuris draudžiamojo įvykio momentu buvo Draudėjo teisėtai valdomas ir / ar turtui, kuris Draudėjui yra patikėtas darbų atlikimo metu. Draudimo objektu nelaikoma atsakomybė dėl patikėto turto dingimo ar trūkumo, kai dingimo ar trūkumo negalima paaiškinti.
4.7. Darbdavio civilinės atsakomybės draudimas.
Draudžiama Draudėjo kaip darbdavio civilinė atsakomybė už žalą Draudėjo darbuotojui ir/ar praktikantui dėl nelaimingo atsitikimo, įvykusio Sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos įstatymus.
Taip pat apdraudžiama Darbdavio civilinė atsakomybė už žalą, padarytą Draudėjo darbuotojams jų komandiruočių metu.
4.8. Potencialiai pavojingo įrenginio priežiūros civilinė atsakomybė
Sutartimi taip pat apdraudžiami Draudėjo turtiniai interesai, susiję su Draudėjo civiline atsakomybe, kilusia dėl Draudėjo, kaip potencialiai pavojingo įrenginio savininko, paties atliekančio nuolatinę potencialiai pavojingo įrenginio priežiūrą, veiklos, įskaitant, bet neapsiribojant kaip tai yra reglamentuota Lietuvos Respublikos potencialiai pavojingų įrenginių priežiūros įstatymo 11 straipsnio 3 punkte.
4.9. Civilinė atsakomybė, kilusi dėl grynai finansinės žalos.
Sutartimi taip pat apdraudžiami Draudėjo turtiniai interesai, susiję su Draudėjo civiline atsakomybe, kilusia dėl grynai finansinės žalos. Finansinės žalos sąvoka šiuo atveju apima trečiojo asmens finansinius nuostolius, kurie atsiranda be trečiojo asmens materialaus turto sunaikinimo, sugadinimo ar praradimo arba trečiojo asmens kūno sužalojimo (įskaitant mirtį).
4.10. Civilinė atsakomybė už nuostolius ar žalas dėl savaeigių darbo mašinų naudojimo.
Sutartimi taip pat apdraudžiami Draudėjo turtiniai interesai, susiję su Draudėjo civiline atsakomybe, susijusia su savaeigių darbo mašinų naudojimu, valdymu, taip pat atsakomybe, susijusia su pakrovimo ir iškrovimo darbais (įskaitant žalą perkraunamam ir (ar) iškraunamam objektui), naudojant šias savaeiges mašinas ar motorines sausumos transporto priemones.
4.11. Draudėjo samdomų subrangovų (kontrahentų) veiklos civilinė atsakomybė.
Sutartimi taip pat apdraudžiami Draudėjo turtiniai interesai, susiję su Draudėjo civiline atsakomybe trečiajam asmeniui už kontrahentų (subrangovų) padarytą žalą (įskaitant ir žalą dėl kontrahentų (subrangovų) atliekamų statybos darbų), už kurią Draudėjas atsako pagal teisės aktus. Pačių kontrahentų (subrangovų) atsakomybė nėra draudžiama. Draudikas, išmokėjęs draudimo išmoką, įgyja atgręžtinio reikalavimo teisę subrogacijos būdu išreikalauti žalos atlyginimą iš ją padariusio kontrahento (subrangovo).
Kontrahentas (subrangovas) – Draudėjo rangovas, tiekėjas ar kitas asmuo, su kuriuo Draudėjas yra sudaręs sutartis dėl apdraustos veiklos ar jos dalies atlikimo ar jai reikiamų prekių/paslaugų tiekimo.

	5. Kitos draudimo sąlygos

	5.1. Atsakomybė už žalą susijusiems asmenims.
Sutartimi taip pat apdraudžiama Draudėjo civilinė atsakomybė už žalą susijusiems asmenims. Jeigu nepaisant sutarčių (įskaitant ir draudimo sutartis) sąlygų, Draudėjo atsakomybė prieš su Draudėju susijusius asmenis išlieka ir jis privalo atlyginti padarytą turtinę ar neturtinę žalą, tai tokiu atveju Sutartis galioja taip, kaip ji galiotų, jei šie asmenys nebūtų susiję. Su Draudėju susijusiais asmenimis laikomi juridiniai ar fiziniai asmenys, kontroliuojantys daugiau nei 20 % (dvidešimt procentų) Draudėjo akcijų arba kurių daugiau kaip 20 % (dvidešimt procentų) akcijų kontroliuoja Draudėjas, arba asmenys, kurie kartu su Draudėju yra kontroliuojami trečiojo asmens.
5.2. Rizikos padidėjimas.
Pagal Sutartį rizikos padidėjimu laikomi tik šie atvejai:
- Draudėjo vykdomos veiklos pasikeitimas;
- statybos, remonto, rekonstrukcijos darbų, kurių sąmatinė vertė didesnė nei 1 000 000,00 EUR vykdymas Draudėjo eksploatuojamose, naudojamose objektuose arba, nors ir tiesiogiai Draudėjo nenaudojamose, tačiau jam nuosavybės teise priklausančiose objektuose.
5.3. Žala draudėjo darbuotojams.
Draudžiama Draudėjo civilinė atsakomybė už žalą, padarytą asmenims, kurie su Draudėju yra darbo teisiniuose santykiuose (kai šie asmenys gali būti laikomi trečiaisiais asmenimis).
5.4. Papildomas reikalavimo pateikimo terminas:
Papildomas 12 (dvylikos) kalendorinių mėn. terminas, prasidedantis rytojaus dieną nuo dienos, nurodytos draudimo liudijime, Draudėjo, Draudiko pranešime apie Sutarties nutraukimą, kaip draudimo laikotarpio pabaigos data. Per šį terminą Draudėjas turi teisę pranešti apie jam per šį terminą arba per Sutarties galiojimo laikotarpį pareikštą reikalavimą, o Draudikas, neviršydamas draudimo sumos (vienam draudžiamajam įvykiui ir visam Sutarties galiojimo laikotarpiui), privalo atlyginti žalą remdamasis Sutarties sąlygomis.
5.5. Retroaktyvus galiojimo laikotarpis.
Nuo 2023.08.26 dienos. Retroaktyvus galiojimo laikotarpis galioja tik dėl atliktų veiksmų, veikimo, bei neveikimo t.y. negalioja žalai įvykusiai retroaktyviu galiojimo laikotarpiu nepriklausomai nuo to Draudėjas žinojo ar nežinojo apie įvykusį įvykį. Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Draudėjui buvo žinoma iki šios draudimo sutarties įsigaliojimo dienos.
5.6. Žalos išvengimo ir mažinimo išlaidos.
Pagal Sutartį draudimo objektu taip pat laikomos žalos išvengimo ir mažinimo išlaidos. Sutarties bendros draudimo sumos ribose Draudikas atlygina būtinas išlaidas, patirtas dėl to, kad Draudėjas ėmėsi jam prieinamų protingų priemonių žalai sumažinti ar užkirsti kelia galimai žalai ar dėl to kad laikėsi Draudiko nurodymų. Šios išlaidos atlyginamos, neatsižvelgiant į tai, kad atitinkamos priemonės nedavė teigiamo rezultato.
5.7. Reikalavimo nagrinėjimo ir atsikirtimo išlaidos.
Pagal Sutartį draudimo objektu tai pat laikomos su Draudiku iš anksto suderintos teisinės išlaidos ir išlaidos ekspertams, susijusios su reikalavimo nagrinėjimu ir atsikirtimu, sukeltos žalos įvertinimu. Šios išlaidos atlyginamos, neatsižvelgiant į tai, kad atitinkamos priemonės nedavė teigiamo rezultato. Šios išlaidos atlyginamos Sutarties bendros draudimo sumos ribose.
5.8. Reputacijos atstatymo išlaidos.
Draudikas įsipareigoja kompensuoti protingas ir pagrįstas ir su Draudiku iš anksto suderintas viešųjų ryšių išlaidas, skirtas sumažinti bet kokią Draudėjo reputacijai padarytą žalą, kilusią dėl draudžiamojo įvykio. Draudimo išmoka kiekvienam įvykiui ir visiems įvykiams per Sutarties galiojimo laikotarpį ribojama 20 000,00 EUR. Šios išlaidos atlyginamos Sutarties bendros draudimo sumos ribose.
5.9. Draudimo paslaugų teikimo pradžios data yra 2026-08-26, jei Sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka Sutarties pasirašymo data, tačiau ne ilgiau negu Draudėjo nurodyta galutinė data Sutarties pasirašymui. Draudimo paslaugų teikimo terminas – 12 (dvylika) kalendorinių mėnesių nuo draudimo paslaugų teikimo pradžios. Draudimo paslaugų teikimo terminas galės būti pratęstas 1 (vieną) kartą 12 (dvylikai) mėnesių tomis pačiomis sąlygomis, o bendras draudimo paslaugų teikimo laikotarpis negalės būti ilgesnis kaip 24 (dvidešimt keturi) mėnesiai.
5.10. Draudimo įmoka sumokama ne vėliau kaip per 30 (trisdešimt) kalendorinių dienų nuo Sutarties įsigaliojimo dienos.
5.11. Draudimo taisyklių taikymas. Esant prieštaravimams tarp šios Techninės specifikacijos ir Draudiko taisyklių, vadovaujamasi šiomis Techninės specifikacijos sąlygomis.

	6. Draudimo apsaugos galiojimo teritorija ir veiklos vykdymo adresai

	6.1. Draudimo apsaugos galiojimo teritorija – Lietuvos Respublika, Darbdavio civilinės atsakomybės draudimo atveju apsauga galioja darbo vietoje ir tarnybinių komandiruočių metu Europos Sąjungoje.

6.2. Pagrindiniai veiklos vykdymo adresai pateikiami lentelėje Nr. 2:

Lentelė Nr. 2
	Katilinės pavadinimas
	Adresas

	Pietinė ir Šiaulių termofikacinė elektrinė
	Pramonės g. 10, Šiauliai

	Stumbro gatvės
	Stumbro g. 5a, Šiauliai

	Rėkyvos
	Energetikų g. 5a, Šiauliai

	Zoknių
	Radviliškio g. 88, Šiauliai

	Sodo gatvės
	Sodo g. 31, Šiauliai

	Papilės gatvės 3
	Papilės g. 3, Šiauliai

	J. Basanavičiaus g. 56
	J. Basanavičiaus g. 56, Šiauliai 

	J. Basanavičiaus g. 103B
	J. Basanavičiaus g. 103b, Šiauliai

	Ginkūnų
	Žeimių g. 10 e, Ginkūnų gyvenvietė, Šiaulių rajonas

	Kairių
	Pramonės g. 4, Kairiai, Šiaulių rajonas

	Kužių
	Statybininkų g. 8a, Kužiai, Šiaulių rajonas.

	Aukštelkės
	Poilsio 11g, Aukštelkės gyvenvietė, Šiaulių rajonas

	Kuršėnų
	Turgaus g. 15, Kuršėnai, Šiaulių rajonas

	Ventos
	Ventos g. 11c, Kuršėnai, Šiaulių rajonas

	Daugėlių
	Daugėlių g. 65a, Kuršėnai, Šiaulių rajonas

	Pavenčių
	Ventos g. 75d, Kuršėnai, Šiaulių rajonas




	7. Besąlyginė išskaita

	7.1. Sutarčiai taikoma 10 000,00 EUR besąlyginė išskaita kiekvienam įvykiui.
7.2. Darbdavio civilinės atsakomybės atveju taikoma 500,00 EUR besąlyginė išskaita įvykiui.
7.3. Šildymo ir karšto vandens sistemų priežiūros, katilų, pašildytuvų, šilumos punktų ir šildymo sistemos remonto, cheminio plovimo, valymo ir hidraulinio išbandymo, katilų rėžiminių bandymų ir ataskaitų, elektrinių ir šilumos prietaisų remonto, apskaitos prietaisų aptarnavimo veiklai taikoma 500,00 EUR besąlyginė išskaita.

	8. Draudžiamasis įvykis

	8.1. Draudžiamasis įvykis yra Draudėjui pareikštas trečiojo asmens reikalavimas atlyginti žalą, jei tenkinamos visos žemiau nurodytos sąlygos:
8.1.1. žala padaryta draudimo sutarties galiojimo laikotarpiu;
8.1.2. žala padaryta draudimo apsaugos galiojimo teritorijoje;
8.1.3. reikalavimas pateiktas per Sutarties galiojimo laikotarpį arba per papildomą reikalavimo pateikimo terminą;
8.1.4. Draudikui apie reikalavimą pranešta per Sutarties galiojimo laikotarpį arba per papildomą reikalavimo pateikimo terminą;
8.1.5. Draudėjo veiksmai (veikimas arba neveikimas) buvo atlikti draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu ir draudimo apsaugos galiojimo teritorijoje.
Žalos atsiradimu laikomas momentas, kai trečiasis asmuo sužinojo (arba turėjo sužinoti) apie padarytą žalą. Jeigu žalos atsiradimo momento neįmanoma tiksliai nustatyti, laikoma, kad žala atsirado tuo momentu, kai Draudėjui buvo pareikštas pirmasis reikalavimas atlyginti žalą.
8.2.  Žalos gamtai, kilusios Draudėjui vykdant apdraustą veiklą, padarymas yra laikomas draudžiamuoju įvykiu, jeigu be aukščiau išvardintų sąlygų, papildomai yra tenkinamos visos žemiau nurodytos sąlygos:
- Galima nustatyti, kad Žala gamtai kilo per Sutarties galiojimo laikotarpį, Draudėjui vykdant apdraustą veiklą;
- Žala gamtai kilo dėl staiga, netikėtai atsiradusio statinio, įrengimo ar įrangos defekto. O taip pat jei žala gamtai pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais;
- Žala gamtai buvo Draudėjo, aplinkosaugos institucijų, kitų asmenų pastebėta ne vėliau kaip per 72 (septyniasdešimt dvi) valandas nuo Žalos gamtai pradžios. Ši sąlyga netaikoma, kai Draudėjas dėl objektyvių priežasčių ir pagrįstai negalėjo sužinoti ar pastebėti žalos gamtai (tokiu atveju pareiga įrodyti šias priežastis tenka Draudėjui).
8.3. Draudžiamuoju įvykiu taip pat laikoma žala, atsiradusi dėl temperatūros, vibracijos, korozijos, triukšmo, šilumos, kvapo, šviesos, dūmų, suodžių, dulkių, garų, dujų, drėgmės ar kritulių poveikio, žemės kasimo darbų, grunto suslūgimo ar nuošliaužos, potvynio ar užpylimo, kilusio dėl lietaus ar sniego (ledo) tirpsmo vandens, jeigu žala kilo dėl staiga, netikėtai atsiradusio statinio, įrengimo ar įrangos defekto, įskaitant ir atvejus, kai žala pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais, su sąlyga, kad laipsniški / tęstiniai procesai Draudėjui buvo nežinomi, Draudėjas apie juos nenumanė ir negalėjo žinoti.
8.4. Darbdavio civilinės atsakomybės atveju Draudėjo darbuotojo ir/ar praktikanto pareikštas reikalavimas atlyginti žalą, kai nustatomos visos šios sąlygos:
- Reikalavimas pateiktas ir Draudikui apie jį yra pranešta per Sutarties galiojimo laikotarpį ar per papildomą reikalavimo pateikimo terminą;
-Žala padaryta draudimo Sutarties galiojimo laikotarpiu ir draudimo apsaugos galiojimo teritorijoje;
-Draudėjas pagal galiojančius teisės aktus atsako už žalą;
-Draudėjo veiksmai (veikimas arba neveikimas) buvo atlikti per Sutarties galiojimo laikotarpį;
- Draudėjo veiksmai (veikimas arba neveikimas) buvo atlikti draudimo apsaugos galiojimo teritorijoje.

Draudimo objektu taip pat laikoma Draudėjo (kaip darbdavio) civilinė atsakomybė už žalą, padarytą Draudėjo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau Draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos. Draudimo objektu taip pat laikoma ir Draudėjo (kaip darbdavio) civilinė atsakomybė už žalą, padarytą Draudėjo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais).
8.5. Vienu įvykiu laikoma trečiųjų asmenų patirta žala, kilusi dėl tos pačios priežasties ir tomis pačiomis aplinkybėmis, neatsižvelgiant į tai, ar dėl jos atlyginimo buvo pareikštas vienas ar keli reikalavimai.

	9. Nedraudžiamieji įvykiai

	Nedraudžiama Draudėjo atsakomybė už žalą: 
9.1. kilusią dėl nekokybiško, aplaidaus apskaičiavimo, projektavimo, apžiūros, ataskaitos, priežiūros, brėžinio, programavimo, patikrinimo, konsultacinės veiklos, kai apskaičiavimas, brėžinys, projektas, apžiūra, ataskaita, programa, patikrinimas ar kitas konsultacinės veiklos rezultatas nėra sudėtinė Draudėjo produkto dalis;
9.2. kilusią dėl netinkamo sutarties vykdymo ar neįvykdymo. Jeigu pagal sutartį atsakomybės už žalą apimtis yra didesnė nei ta, kurią nustato įstatymas nesant sutarties, draudimas galioja ta apimtimi, kiek atsakomybė už žalą kiltų pagal įstatymą nesant sutarties; 
9.3. susijusią su: 
a) bet kokiu laivu ar orlaiviu, kurie pagaminti plaukimui arba kelionėms vandeniu arba oru, erdve, jeigu toks laivas ar orlaivis yra Draudėjo nuosavybė, jo išsinuomotas arba valdomas, naudojamas kitu pagrindu; 
b) bet kokio laivo ar orlaivio, vandens ar oro transporto priemonės pakrovimu arba iškrovimu; 
c) oro arba jūros uosto valdymu, nuosavybe arba bet kokia veikla jų teritorijoje; 
9.4. susijusią su kūno sužalojimu arba liga asmens, kuris yra sudaręs darbo sutartį su Draudėju arba yra Draudėjo praktikantas, jeigu tokia atsakomybė kyla iš darbo santykių (apdraudžiama pagal Darbdavio arba Medicinos punkto civilinę atsakomybę );
9.5. padarytą trečiojo asmens turtui Draudėjo tyčine veika, išskyrus kai tyčinė veika atliekama siekiant apsaugoti turtą ir / ar sveikatą (gyvybę); 
9.6. kilusią dėl sprogmenų, fejerverkų gamybos, valdymo, saugojimo; 
9.7. kilusią dėl asmens įžeidimo, garbės ir orumo žeminimo, teisės į privatų gyvenimą ir jo slaptumą pažeidimo; 
9.8. tiesiogiai sąlygotos, padarytos dėl bet kokios formos ir kiekio silicio dioksido nurijimo, įkvėpimo, absorbcijos ar buvimo silicio dioksido poveikyje; 
9.9.      tiesiogiai sąlygotos, padarytos, kylančios dėl bet kokių „grybelių“ ir / ar „sporų“ buvimo, įkvėpimo ar buvimo jų poveikyje, taip pat kaštams ar išlaidoms, bet kokiu būdu susijusioms ar kylančioms iš panaikinimo, sušvelninimo, pašalinimo, sulaikymo, detoksikacijos, neutralizacijos, stebėsenos, kontroliavimo, atsikratymo, ar bet kokio įsipareigojimo ištirti ar įvertinti bet kokių „grybelių“ ir / ar „sporų“ buvimą ar efektą; 
Sąvoka „Grybeliai“ apima, bet neapsiriboja, bet kokios formos ar tipo pelėsius, grybus, mieles, ar bioteršalus; Sąvoka „Sporos“ apima, bet neapsiriboja, bet kokią medžiagą, atsirandančią, kylančią iš bet kokių „grybelių“; 
9.10. tiesiogiai ir / ar netiesiogiai sukeltą, susijusią arba atsiradusią dėl genetiškai modifikuoto komponento, bet kokio išvesto baltymo arba bet kokio produkto, savo sudėtyje turinčio tokį komponentą ar baltymą; 
9.11. tiesiogiai ir / ar netiesiogiai padarytą dokumentams, programinei įrangai, duomenims, neatsižvelgiant į jų išraiškos būdą ar formą, tačiau išlaidos, reikalingos dokumentų, programinės įrangos, duomenų atstatymui, perrašymui, atkūrimui, nepriklausomai nuo jų išraiškos būdo ar formos, yra atlyginamos; 
9.12. tiesiogiai sukeltą dėl užkrečiamų ligų; 
9.13.      Draudimas netaikomas: 
- Draudėjo atsakomybei dėl sutartyse ir įstatymuose numatytų baudų, nuobaudų, netesybų arba kitų panašaus pobūdžio sankcijų; 
- Paties Draudėjo patirtiems nuostoliams arba išlaidoms, patirtoms taisant veiklos rezultatą arba iš naujo atliekant blogai padarytą darbą; 
9.14.     Draudimo objektu civilinėje atsakomybėje dėl patikėto turto nelaikoma:
- atsakomybė dėl žalos turtui, esančiam pas Draudėją (toliau tekste – turtas), kurios priežastis – nusidėvėjimas, amortizacija ar kitas panašus veiksnys; 
- atsakomybė pagal Tarptautinę krovinių vežimo keliais sutarties konvenciją ir (ar) kitą panašų norminį aktą; 
- atsakomybė dėl turto dingimo ar trūkumo, kai turto dingimo ar trūkumo priežasties negalima protingai paaiškinti arba nesant aiškių išorinių vagystės ar plėšimo pėdsakų; 
- atsakomybė dėl grynųjų pinigų, vertybinių popierių, brangiųjų metalų (aukso, platinos, sidabro) luitų, šlicho, grynuolių, gamybinės ir laboratorinės paskirties pusfabrikačių bei dirbinių, deimantų, taip pat juvelyrinių ir kitų buitinių dirbinių iš aukso, sidabro, platinos ir platinos grupės metalų, brangakmenių, perlų bei jų laužo, meno kūrinių, antikvarinių daiktų, turinčių numizmatinę, sfragistinę, heraldinę ar filatelinę vertę, ordinų ir medalių, kolekcijų, rinkinių, komplektų ar kitokių darinių, turinčių meninę, istorinę ar kitokią kultūrinę vertę dingimo, visiško ar dalinio praradimo, sunaikinimo, pametimo, netekimo, netekimo galimybės naudotis. 
9.15.      Nedraudžiama atsakomybė dėl finansinės žalos, kuri kyla dėl:
- finansinių nekilnojamojo turto, kreditavimo operacijų bei bet kokio konsultavimo ir su tuo susijusiomis veiklomis; 
- apskaitos ir buhalterijos klaidų, neteisėtų mokėjimų arba finansinių operacijų; 
- biudžetų viršijimo ar lėšų iššvaistymo; 
- patentų ar kitos intelektualios nuosavybės pažeidimų; 
- įvykdymo ar mokėjimo terminų nesilaikymo. 
9.16. Visais atvejais taip pat nedraudžiama Draudėjo atsakomybė už žalą: 
9.16.1. kilusią dėl radioaktyvaus užteršimo; 
9.16.2. tiesiogiai ir / arba netiesiogiai sukeltą, susijusią arba atsiradusią dėl ilgalaikio karbamido formaldehido (Urea Formaldehyde) ir (ar) polichlorinuoto bifenilo (PCB), Perfluoralkilintos ir polifluoralkilintos medžiagos (įskaitant ir jų pakaitalus, pvz. GenX, Adona ir kt.) ir (ar) kito ilgalaikio organinių teršalų poveikio; 
9.16.3. tiesiogiai ir / ar netiesiogiai sukeltą ir / ar atsiradusią dėl asbesto, asbesto dulkių ir / ar asbesto turinčių savo sudėtyje medžiagų; 
9.16.4. tiesiogiai atsiradusią dėl pernešamos (užkrečiamos) spongiforminės encefalopatijos (TSE), įskaitant, bet neapsiribojant spongiformine galvijų encefalopatija (BSE) ar nauja Jakobo-Kreutzfeld ligos atmaina; 
9.16.5. tiesiogiai atsiradusią dėl DES (dietilstibestrolio ar jo darinių) kontraceptinių preparatų aktyvaus ir pasyvaus vartojimo ar naudojimo; 
9.16.6. tiesiogiai atsiradusią dėl žmogaus imunodeficito viruso (ŽIV) arba šio viruso mutavusių derivantų ir / arba atmainų, taip pat tiesiogiai atsiradusią dėl būklės, bet kokiu būdu susijusios su įgytu imunodeficito sindromu (AIDS) ar kitu panašaus pobūdžio sindromu; 
9.16.7. tiesiogiai ir / ar netiesiogiai sukeltą, susijusią arba atsiradusią dėl genetiškai modifikuoto komponento, bet kokio išvesto baltymo arba bet kokio produkto, savo sudėtyje turinčio tokį komponentą ar baltymą; 
9.16.8. tiesiogiai ir / ar netiesiogiai sukeltą, susijusią arba atsiradusią dėl elektromagnetinio lauko (EMF) ir / ar bet kokio pobūdžio elektromagnetinės radiacijos (EMR), įskaitant, bet neapsiribojant mobiliųjų telefonų, elektros linijų arba bet kokio pobūdžio elektros prietaisų skleidžiamo EMF/EMR poveikio; 
9.16.9. atsiradusią tiesiogiai dėl tabako produktų aktyvaus ar pasyvaus vartojimo ar naudojimo; 
9.16.10. tiesiogiai ar netiesiogiai susijusią su terorizmu ar (ir) apribojimais bei terorizmo prevencinėmis priemonėmis (įskaitant, bet neapsiribojant, eismo apribojimą ar sustabdymą, papildomą kontrolę, tam tikrų gaminių transportavimo uždraudimą). Sąvoka „terorizmas“ reiškia asmens ar asmenų grupės (-ių), veikiančių savarankiškai ar kokios nors organizacijos vardu / užsakymu, bet kokį neteisėtą veiksmą arba neveikimą, įskaitant, bet neapsiribojant, jėgos ar smurto panaudojimą, kėsinantis į žmonių sveikatą ir (arba) gyvybę, taip pat turtą, turtinius interesus ir (arba) teises, įvykdytą dėl politinių, religinių ar ideologinių priežasčių, įskaitant, bet neapsiribojant, ketinimą daryti įtaką bet kokiai valdžiai ir (ar) sukelti visuomenėje baimę dėl minėtų priežasčių; 
9.16.11. tiesiogiai ar netiesiogiai atsiradusią dėl karo, pilietinio karo, karinių veiksmų, karinio įsiveržimo, revoliucijos, riaušių, maišto, pilietinio judėjimo, sukilimo, streiko, lokauto, branduolinės energijos (įskaitant branduolinį ginklą ar branduolinį kurą) ar radiacijos, cheminio ginklo, biocheminio ginklo ar elektromagnetinio ginklo panaudojimo, turto nacionalizavimo, nusavinimo ar konfiskavimo, taip pat kitokių valdžios ar jos atstovų veiksmų. 
9.16.12. neatlyginami administracinio, baudžiamojo pobūdžio reikalavimai bei reikalavimai, kai jie turi: 
- baudų ar baudinių požymių (angl. kalba – „punitive, exemplary damages“) ir / ar; 
- požymių, kuriais siekiama mokomųjų, šviečiamųjų ar aiškinamųjų tikslų tiek visuomenei, tiek Draudėjui ir yra išreiškiami mokėtinomis pinigų sumomis ir / ar; 
- kai reikalaujama ne su išmokos mokėjimo terminu susijusių baudų, palūkanų delspinigių. 
9.16.13. visoms rizikoms, kurių draudimas neatitinka ar tampa nesuderinamas su Jungtinių Tautų, Europos Sąjungos ar JAV taikomais prekybos apribojimais, draudimais arba sankcijomis, draudimo apsauga nustoja galioti nuo dienos, kai įsigalioja minėti apribojimai, draudimai arba sankcijos. Tuo atveju, jeigu įvestos Jungtinių Tautų, Europos Sąjungos ar JAV sankcijos toliau tiesiogiai ar netiesiogiai trukdys Draudikui teikti draudimo paslaugas pagal Sutartį, Draudikas turi teisę nutraukti Sutartį raštu pranešęs kitai šaliai. Sutartis nutraukiama po 14 (keturiolikos) dienų nuo tos dienos, kai kita šalis gauna pranešimą apie Sutarties nutraukimą. Tuo atveju, kai pranešimo pristatyti neįmanoma (arba pranešimas nepasiekia adresato) dėl komunikacijos (susisiekimo) priemonių darbo sutrikimo, laikoma, kad pranešimas apie nutraukimą gautas tuomet, kai tik jis buvo išsiųstas.
9.16.14. Kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19).
9.16.15. Susijusią su elektroninėmis atakomis, virusais, nelegaliais informacinių sistemų (pvz., serverių), kompiuterių, telefonų blokavimais, interneto veikimo trikdymu ar blokavimu, piktavališkais operacijų pakeitimais ar trukdymais, IT sistemų saugumo pažeidimais, kenkėjiškos išorinės ar vidinės veiklos pasekmių IT infrastruktūrai, sistemoms ir (ar) duomenims ir su tuo susijusio verslo nutrūkimo ar kitų pasekminių nuostolių, įskaitant duomenų, programinių sistemų ir įrangų atkūrimo išlaidas.
9.16.16. Kilusią dėl nanotechnologijų poveikio ar naudojimo. Nanotechnologijos – mokslo ir technologijų šaka, susijusi su itin mažomis medžiagų dalelėmis, vadinamomis nanodalelėmis, ir jų pritaikymu technologijose. Nanodalelės – tai medžiagų dalelės, kurių apytikslis dydis yra mažiau nei 100 nm (nanometrų).
9.16.17. dėl perfluoralkilintų ir polifluoralkilintų medžiagų (PFAS) poveikio (gaminant, platinant, parduodant, saugant ir kitaip naudojant ar užteršus šiomis medžiagomis aplinką);
Perfluoralkilintos ir polifluoralkilintos medžiagos reiškia:
- cheminė medžiaga ar junginys, turinti ne mažiau kaip vieną metilo ar metileno grupę, kurioje vandenilio atomai iš dalies ar visiškai pakeisti fluoro atomais.
- bet kokia PFAS junginiams analogiška cheminė medžiaga, junginys ar produktas (pvz. GenX, ADONA, F53B, perfluorobutano sulfoninė rūgštis ir kt.).
9.16.18. Nedraudžiama Draudėjo atsakomybė dėl žalos pačiam Draudėjui.
9.17. Darbdavio civilinės atsakomybės atveju Draudikas neatsako už žalą:
9.17.1. Atsiradusią dėl to, kad Draudėjo darbuotojas įvykio metu buvo neblaivus ar apsvaigęs nuo psichotropinių medžiagų ir tai turėjo tiesioginį priežastinį ryšį su įvykio atsitikimu. Ši nuostata netaikoma, kai darbuotojo apsvaigimas kyla dėl jam pavesto darbo technologinių ypatybių ar nelaimingo atsitikimo, arba kai apsvaigimas neturėjo tiesioginio priežastinio ryšio su įvykio atsitikimu.
9.17.2. Kai Draudėjo darbuotojas sąmoningai (tyčia) siekė, kad įvyktų nelaimingas atsitikimas;
9.17.3. Kai Draudėjo darbuotojas sirgo liga ir dėl šios ligos įvyko nelaimingas atsitikimas, jei Draudėjas žinojo apie darbuotojo ligą ir nenušalino jo nuo darbo;
9.17.4. Padaryta nelegaliai Draudėjo naudai dirbančiam darbuotojui;
9.17.5. Dėl profesinės ligos;
9.17.6. Kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19).

	10. Draudimo brokeris

	10.1. Draudimo paslaugos perkamos tarpininkaujant UADBB „Rizikos cesija“, juridinio asmens kodas 126231645, Panerių g. 42, Vilnius 03202 (toliau – Draudimo brokeris), pagal 2026 m. birželio 4 d. Paslaugų teikimo sutartį Nr. PS-1100.
10.2. Draudėjas yra informuotas, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Draudėjo draudimo sutartis (-ys).



	11. INFORMACIJA APIE ŽALAS

	      11.1.
	Per paskutinius 5 (penkerius) metus įvyko 5 (penki) įvykiai:

	      11.2.
	Keičiant skaitiklius, karštas vanduo užliejo vonios patalpą ir išplito į koridorių. Nepataisomai sugadinti vilnoniai takai, sugadintos grindys po jais, išmoka 150,00 EUR.

	      11.3. 
	Keičiant skaitiklius, karštas vanduo užliejo vonios patalpą ir išplito į koridorių. Nepataisomai sugadinti vilnoniai takai, sugadintos grindis po jais, rezervas 1.050,00 EUR.

	      11.4.
	Tvora užkrito ant transporto priemonės, išmoka 282,02 EUR.

	      11.5.
	Keičiant skaitliukus užlietas butas, išmoka 324,00 EUR.

	      11.6.
	Keičiant skaitliukus užlietas butas, išmoka 460,00 EUR.



	ATSAKOMYBĖS DĖL DARBO SANTYKIŲ DRAUDIMAS

	1.Bendra informacija

	1.1. 
	Draudėjas: AB "Šiaulių energija", juridinio asmens kodas  245358580, buveinės adresas Pramonės g. 10, Šiauliai.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Draudimo paslaugų teikimo pradžios data yra 2026-08-26, jei Sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka Sutarties pasirašymo data, tačiau ne ilgiau negu Paslaugų gavėjo nurodyta galutinė data Sutarties pasirašymui. Draudimo paslaugų teikimo terminas – 12 (dvylika) kalendorinių mėnesių nuo draudimo paslaugų teikimo pradžios. Draudimo paslaugų teikimo terminas galės būti pratęstas 1 (vieną) kartą 12 (dvylikai) mėnesių tomis pačiomis sąlygomis, o bendras draudimo paslaugų teikimo laikotarpis negalės būti ilgesnis kaip 24 (dvidešimt keturi) mėnesiai.

	1.4. 
	Draudimo paslaugos perkamos tarpininkaujant UADBB „Rizikos cesija“, juridinio asmens kodas 126231645, Panerių g. 42, Vilnius 03202 (toliau – Draudimo brokeris), pagal 2026 m. birželio 4 d. Paslaugų teikimo sutartį Nr. PS-1100.

	1.5. 
	Paslaugų gavėjas yra informuotas, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Paslaugų gavėjo draudimo sutartis (-ys).

	1.6. 
	Draudimo įmoka sumokama ne vėliau kaip per 30 (trisdešimt) kalendorinių dienų nuo Sutarties įsigaliojimo dienos.

	2. Draudimo apsaugos išplėtimai ir jiems taikomi draudimo sumos apribojimai 

	2.1. 
	Gynybos išlaidos: bendros draudimo sumos ribose.

	2.2. 
	Nuostolio sumažinimo išlaidos: 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	2.3. 
	Neatidėliotinos išlaidos: 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	3. Apibrėžimai

	3.1. 
	Apdraustasis yra Draudėjas.

	4. Draudimo apimtis

	4.1. 
	Draudikas įsipareigoja atlyginti Nuostolius, kuriuos Apdraustasis pagal teisės aktus privalo atlyginti dėl Neteisėtų veiksmų, kuriems taikoma draudimo apsauga, bet tik dėl Reikalavimų, susijusių su darbo santykiais.

	5. Draudžiamasis įvykis 

	5.1. 
	Draudžiamasis įvykis yra Reikalavimo pateikimas, kai tenkinamos visos šios sąlygos:

	5.1.1. 
	Reikalavimas pareikštas ir Draudikui apie jį pranešta draudimo sutarties galiojimo laikotarpiu ar per Išplėstinį terminą;

	5.1.2. 
	Reikalavimas pareikštas dėl Neteisėtų veiksmų, atliktų draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu (jei jis taikomas);

	5.1.3. 
	Reikalavimas pareikštas draudimo apsaugos galiojimo teritorijoje.

	5.2. 
	Jei draudimo sutarties galiojimo laikotarpiu ir / ar per Išplėstinį terminą pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu draudimo sutarties galiojimo laikotarpio metu.

	6. Išplėstinis terminas 

	6.1. 
	Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita vadovų ir vadovaujančių asmenų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi.

	7. Draudimo sutarčiai taikoma teisė 

	7.1. 
	Lietuvos Respublikos.

	8. Draudimo apsaugos galiojimo teritorija 

	8.1. 
	Lietuvos Respublika.

	9. Retroaktyvus draudimo sutarties galiojimo laikotarpis 

	9.1. 
	Nuo 2023.08.26 dienos

	10. Kiti apibrėžimai ir papildomos sąlygos 

	Reikalavimas

	10.1. 
	Reikalavimas reiškia: 
- reikalavimą, susijusį su Neteisėtais veiksmais dėl darbo santykių ir pareikštą Apdraustajam; ar
- bet kokį Oficialų tyrimą, pradėtą prieš Apdraustąjį dėl darbo santykių.

Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas.

	Nuostoliai

	10.2. 
	Nuostoliai reiškia:

	10.2.1.
	Gynybos išlaidas; ir / ar

	10.2.2.
	Teisinio atstovavimo išlaidas; ir / ar

	10.2.3.
	Nuostolio sumažinimo išlaidas; ir / ar

	10.2.4.
	Neatidėliotinas išlaidas; ir / ar

	10.2.5.
	Reputacijos atstatymo išlaidas; ir / ar

	10.2.6.
	sumas, kurias kompetentingas teismas ar ikiteisminio nagrinėjimo institucija priteisė sumokėti kaip nuostolius ir išlaidas dėl Reikalavimo, susijusio su Neteisėtais veiksmais dėl darbo santykių ir pareikšto Apdraustajam; ir/ar

	10.2.7.
	sumas, kurias kompetentingas teismas ar ikiteisminio nagrinėjimo institucija priteisė sumokėti kaip kompensacines išmokas dėl Neteisėtų veiksmų dėl darbo santykių pažeidimo (įskaitant, bet neapsiribojant dėl neteisėto atleidimo priteistą vidutinį darbo užmokestį (kartu su dėl to priskaičiuotais mokesčiais) už priverstinės pravaikštos laiką (bet ne daugiau kaip už 6 mėnesius), patirtą turtinę ir neturtinę žalą, priteistas kompensacijas); ir/ ar

	10.2.8.
	baudas ir / ar pinigines nuobaudas; ir / ar

	10.2.9.
	bet kokias teismo sprendimu priteistas sumokėti procesines palūkanas, susikaupusias iki sprendimo priėmimo ir po sprendimo priėmimo;

	10.2.10.
	susitarimus, gavus Draudiko išankstinį raštišką sutikimą (kuris nebus nepagrįstai neduotas ir/ar uždelstas), dėl žalos atlyginimo mokėtinų sumų.

	10.3.
	Nuostoliu nelaikoma:
-	Apdraustojo grąžintinų neteisėtai iš darbuotojo darbo užmokesčio ar kitų darbuotojui mokėtinų sumų išskaitytos, sulaikytos ar nesumokėtos piniginės sumos, neteisėtos išskaitos iš darbuotojo darbo užmokesčio; ar
-	Atlyginimas ar kitos įstatymų nustatytos išmokos darbuotojui, įskaitant, bet neapsiribojant pareiga mokėti teisės aktų nustatytą minimalų mėnesinį atlygį (arba jam prilygintą darbo užmokestį pagal bet kurios kitos užsienio valstybės teisę), darbo užmokestį už kasmetines atostogas bei uždelsimą įstatymų nustatyta tvarka sumokėti darbuotojui priklausantį darbo užmokestį už kasmetines atostogas, delspinigius už pavėluotą darbo užmokesčio ir kitų su darbo santykiais susijusių išmokų mokėjimą; ar
-	Darbuotojui mokėtinos išeitinės išmokos (pagal įstatymą, kolektyvinę ar darbo sutartį) nutraukus darbo sutartį ar atleidus iš pareigų, išmokos (vidutinis darbo užmokestis) už uždelsimo atsiskaityti ne dėl darbuotojo kaltės laiką (šiomis išmokomis nėra laikomos sumos, priteistinos darbuotojui jo atleidimą iš darbo pripažinus neteisėtu); ar
-	Bet kokie įsipareigojimai pagal bet kurios valstybės teisę mokėti darbuotojams ligos ar neįgalumo išmokas, nedarbo išmokas ar kompensacijas, pensijų išmokas, socialinio draudimo išmokas, išmokas darbuotojo sužalojimo ar mirties atveju, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu; ar
- Apdraustojo patirti kiti kaštai, susiję su teisės aktų reikalavimų dėl darbdavio turtinių ir neturtinių įsipareigojimų vykdymo pažeidimais.

	Gynybos išlaidos

	10.4.
	Būtini ir pagrįsti bei su Draudiku iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį Apdraustajam) dėl Reikalavimo (išskyrus Oficialų tyrimą). Gynybos išlaidos taip pat apima pagrįstus bei su Draudiku iš anksto suderintus mokėjimus ir sąnaudas, susijusius su Reikalavimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Reikalavimo tenkinimo.

	Teisinio atstovavimo išlaidos

	10.5.
	Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį Apdraustajam), kuriuos Apdraustasis patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.

	Nuostolio sumažinimo išlaidos

	10.6.
	Pagrįsti profesiniai mokėjimai, honorarai ir išlaidos, kurios buvo patirtos su Draudiko išankstiniu raštišku sutikimu, įsitikinus, kad šios sąnaudos sušvelnins ar sumažins Reikalavimo, dėl kurio galiotų draudimo apsauga pagal šią draudimo sutartį, tikimybę.

	Neatidėliotinos išlaidos

	10.7.
	Gynybos išlaidos ar Teisinio atstovavimo išlaidos, kurios susijusios su bet kokiu Reikalavimu ir kurias retrospektyviai patvirtina Draudikas, jeigu pagrįstai negalima gauti Draudiko raštiško sutikimo prieš jas patiriant.

	Reputacijos atstatymo išlaidos

	10.8.
	Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią Apdraustojo reputacijai padarytą žalą ryšium su Reikalavimu.

	Oficialus tyrimas

	10.9.
	Apdraustojo veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus Apdraustajam rašytinį kvietimą dalyvauti susirinkime, posėdyje ar apklausoje, traukiant Apdraustąjį atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas Apdraustasis.

	Neteisėtas veiksmas

	10.10.
	Neteisėtas veiksmas dėl darbo santykių – įskaitant, bet neapsiribojant, tai yra:
· neteisėtas ar neteisingas atleidimas iš pareigų, atleidimas iš darbo, nušalinimas nuo pareigų ar darbo santykių nutraukimas;
· neteisėtai ar neteisingai paskirta tarnybine nuobauda;
· su darbo santykiais susijęs šmeižtas, įžeidimas, pažeminimas, garbės ir orumo žeminimas, emocinės kančios sukėlimas, asmens privatumo pažeidimas;
· karjeros galimybių atėmimas;
· nesuteikimas, neteisėtas ar neteisingas pažeminimas pareigose;
· neįdarbinimas;
· nepateikimas tikslių, teisingų darbo rekomendacijų;
· nesuteikimas darbo vietos, nesuteikimas ar sumažinimas darbo krūvio;
· aplaidus, atsainus darbuotojo veiklos įvertinimas;
· bet koks seksualinis priekabiavimas, priekabiavimas rasės, neįgalumo pagrindu;
· neteisėta ar neteisinga su darbo santykiais susijusi diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo);
· netinkama darbuotojų politika ir procedūros;
· fizinės ir psichologinės prievartos prieš darbuotoją remiantis tuo, kad toks darbuotojas naudojasi ar mėgina naudotis savo teisėmis pagal įstatymą;
· pažeidimas asmens civilinio pobūdžio teisių, susijusių su bet kuriuo iš aukščiau išvardintų punktų.

	11. Nedraudžiamieji įvykiai

	Elgesys

	11.1. 
	Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Apdraustojo ar jo vardu, kylantis iš ar priskirtinas:
· tyčiniams nesąžiningiems ar tyčiniams apgaulingiems veiksmams ar neveikimui;
· sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).
Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio Apdraustojo prisipažinimu, kad atitinkamas elgesys iš tiesų įvyko. 
Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, Draudikas avansu apmokės Gynybos išlaidas tokiam Apdraustajam. Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks Apdraustasis privalės grąžinti bet kokius avansinius mokėjimus.

	Ankstesni Reikalavimai

	11.2. 
	Bet kokie veiksmai, dėl kurių prieš draudimo sutarties įsigaliojimo dieną pradėtas oficialus tyrimas ar teisminis, ar bet koks kitas reguliavimo procesas, į kuriuos įtrauktas Apdraustasis dėl reikalavimų, susijusių su darbo santykiais.

	Žala turtui

	11.3. 
	Draudikas neatlygins Nuostolių, susijusių su bet kokiu Reikalavimu, inicijuotu dėl žalos turtui. 

	Tarnybinės nuobaudos

	11.4. 
	Neatlyginamos Gynybos ir Teisinio atstovavimo išlaidos dėl paskirtų tarnybinių nuobaudų, kai nėra turtinio ar neturtinio reikalavimo.

	Duomenų apsaugos pažeidimai

	11.5.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė rizika

	11.6.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Kibernetinėmis rizikomis ir/ar incidentais, ir panašiais elektroninės erdvės įvykiais. 
Kibernetinė rizika – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. Kibernetine rizika taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba Apdraustąjį ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. phishing), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti.

	Epidemija ar pandemija

	11.7.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19).

	Karas

	11.8.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Sankcijos

	11.9.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	Darbo kodekso nuostatų nesilaikymas

	11.10.
	Draudikas neatlygins Nuostolių, kurie kilo dėl LR Darbo kodekso 57 straipsnio 2 dalies nuostatų nesilaikymo.

	Darbdavio civilinė atsakomybė

	11.11.
	Nedraudžiama Apdraustojo (kaip darbdavio) civilinė atsakomybė už žalą Apdraustojo darbuotojui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo. Nelaimingas atsitikimas – staigus, netikėtas įvykis, kuriam įvykus prieš Apdraustojo valią jo kūną iš išorės veikianti fizinė jėga, cheminis, terminis, nuodingųjų dujų ar kitoks fizinis poveikis pakenkia sveikatai arba tampa mirties priežastimi. 

	12. Kitos sąlygos

	Draudimo taisyklių taikymas

	12.1. 
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	Nuostolio atlyginimo ir išmokos mokėjimo tvarka

	12.2. 
	Draudimo išmoka išmokama per terminą, numatytą Lietuvos Respublikos teisės aktuose, išskyrus Gynybos išlaidas, Teisinio atstovavimo išlaidas, Nuostolio sumažinimo išlaidas, Neatidėliotinas išlaidas, kurias Draudikas įsipareigoja atlyginti per 7 darbo dienas nuo to momento, kai buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su Draudiku. Neatidėliotinų išlaidų atveju, pagrįstai negalint gauti Draudiko raštiško sutikimo prieš jas patiriant, išankstinis suderinimas su Draudiku nėra būtinas.
Išmokėtinos draudimo išmokos suma negali viršyti 2 punkte nurodytų draudiko atsakomybės limitų bei bendros draudimo sumos.

	Draudimo sutarties galiojimas virš kitų galiojančių draudimų

	12.3. 
	Draudimo sutartis bus taikoma papildomai virš bet kurio kito galiojančio draudimo, kuriuo Apdraustasis gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Apdraustasis.

	Draudėjo ir / ar Apdraustojo teisės ir pareigos

	12.4. 
	Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui.

	12.5.
	Draudėjas ir / ar Apdraustasis privalo:
· per 5 darbo dienas raštu informuoti Draudiką apie kiekvieną aplinkybę ir / arba Reikalavimą ar Oficialų tyrimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba Reikalavimą ar Oficialų tyrimą, ar buvo sutarta su Draudiku kitaip;
· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;
· suderinti su Draudiku tolimesnius veiksmus Reikalavimo ar Oficialaus tyrimo nagrinėjimui ir sureguliavimui;
· jei bus iškelta byla teisme, Draudikui pageidaujant, Apdraustasis gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus;
· išskyrus atvejį, numatytą Išplėtime dėl Neatidėliotinų išlaidų, Apdraustasis įsipareigoja nepatirti Gynybos išlaidų ar Teisinio atstovavimo išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas. 
Tuo atveju, jei Draudėjas ir / Apdraustasis ar nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.

	INFORMACIJA APIE ŽALAS

	13.
	Per paskutinius 2 (du) metus įvyko 1 (vienas) įvykis:

	13.1.
	Reikalavimas dėl neteisėto atleidimo iš darbo, išmoka 2.600,00 EUR.




	DRAUDĖJO CIVILINĖS ATSAKOMYBĖS, KYLANČIOS DĖL VIEŠŲJŲ PIRKIMŲ, DRAUDIMAS

	1. Bendra informacija

	1.1. 
	Draudėjas: AB "Šiaulių energija", juridinio asmens kodas  245358580, buveinės adresas Pramonės g. 10, Šiauliai.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Draudimo paslaugų teikimo pradžios data yra 2026-08-26, jei Sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka Sutarties pasirašymo data, tačiau ne ilgiau negu Paslaugų gavėjo nurodyta galutinė data Sutarties pasirašymui. Draudimo paslaugų teikimo terminas – 12 (dvylika) kalendorinių mėnesių nuo draudimo paslaugų teikimo pradžios. Draudimo paslaugų teikimo terminas galės būti pratęstas 1 (vieną) kartą 12 (dvylikai) mėnesių tomis pačiomis sąlygomis, o bendras draudimo paslaugų teikimo laikotarpis negalės būti ilgesnis kaip 24 (dvidešimt keturi) mėnesiai.

	1.4. 
	Draudimo paslaugos perkamos tarpininkaujant UADBB „Rizikos cesija“, juridinio asmens kodas 126231645, Panerių g. 42, Vilnius 03202 (toliau – Draudimo brokeris), pagal 2026 m. birželio 4 d. Paslaugų teikimo sutartį Nr. PS-1100.

	1.5. 
	Paslaugų gavėjas yra informuotas, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Paslaugų gavėjo draudimo sutartis (-ys).

	1.6. 
	Draudimo įmoka sumokama ne vėliau kaip per 30 (trisdešimt) kalendorinių dienų nuo Sutarties įsigaliojimo dienos.

	2. Apibrėžimai

	2.1.
	Apdraustasis yra Draudėjas.

	3. Draudimo apimtis

	3.1.
	Draudikas įsipareigoja atlyginti Nuostolius, kuriuos Apdraustasis pagal teisės aktus privalo atlyginti dėl Neteisėtų veiksmų, kuriems taikoma draudimo apsauga, bet tik dėl Reikalavimų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla, kuri apibrėžta LR teisės aktuose.

	4. Draudžiamasis įvykis

	4.1.
	Draudžiamasis įvykis yra Reikalavimo pateikimas, kai tenkinamos visos šios sąlygos:

	4.1.2.
	Reikalavimas pareikštas ir Draudikui apie jį pranešta draudimo sutarties galiojimo laikotarpiu ar per Išplėstinį terminą;

	4.1.3.
	Reikalavimas pareikštas dėl Neteisėtų veiksmų, atliktų draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu;

	4.1.4.
	Reikalavimas pareikštas draudimo apsaugos galiojimo teritorijoje.

	4.1.5.
	Reikalavimas pareikštas dėl Neteisėtų veiksmų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos, kuri apibrėžta LR teisės aktuose.

	4.2.
	Jei draudimo sutarties galiojimo laikotarpiu ir / ar per Išplėstinį terminą pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu draudimo sutarties galiojimo laikotarpio metu.

	5. Išplėstinis terminas

	5.1.
	Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi.

	6. Draudimo sutarčiai taikoma teisė

	6.1.
	Lietuvos Respublikos.

	7. Draudimo apsaugos galiojimo teritorija

	7.1.
	Lietuvos Respublika.

	8. Retroaktyvus draudimo sutarties galiojimo laikotarpis

	8.1.
	Nuo 2023.08.26 dienos

	9. Kiti apibrėžimai ir papildomos sąlygos

	Reikalavimas

	9.1.
	Reikalavimas reiškia:
· reikalavimą, susijusį su Neteisėtais veiksmais dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos, kuri apibrėžta LR teisės aktuose; ar
· bet kokį Oficialų tyrimą, pradėtą prieš Apdraustąjį dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos, kuri apibrėžta LR teisės aktuose.
Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas.

	Nuostoliai

	9.2.
	Nuostoliai reiškia sumą, kurią Apdraustasis pagal teisės aktus privalo atlyginti dėl Reikalavimo, įskaitant:

	9.2.1.
	sumas, kurias kompetentingas teismas ar ikiteisminio nagrinėjimo institucija paskyrė ir Apdraustasis privalo atlyginti dėl Reikalavimo kaip žalos atlyginimą ir  / ar Apdraustajam priteistas bylinėjimosi išlaidas; sumas, kurias Apdraustasis privalo sumokėti dėl Reikalavimo pagal taikos sutartį; ir / ar 

	9.2.2.
	Bylinėjimosi išlaidas; ir / ar

	9.2.3.
	priteistas sumokėti palūkanas, susikaupusias iki sprendimo priėmimo ir po sprendimo priėmimo; ir / ar

	9.2.4.
	baudas ir / ar pinigines nuobaudas, jeigu jos paskirtos Apdraustajam ir susijusios su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla, kuri apibrėžta LR teisės aktuose; ir / ar

	9.2.5.
	Teisinio atstovavimo išlaidas.

	Bylinėjimosi išlaidos

	9.3.
	Su Draudiku iš anksto suderinti teisiniai ar kiti susiję profesiniai mokėjimai (išskyrus bet kokį užmokestį Apdraustajam), susiję su Reikalavimo (išskyrus Oficialų tyrimą) nagrinėjimu kompetentingame teisme nepriklausomai nuo teismo proceso baigties ar Reikalavimo tenkinimo. 
Bylinėjimosi išlaidos taip pat apima žyminį mokestį.

	Neteisėtas veiksmas

	9.4.
	Neteisėtas veiksmas reiškia bet kokią faktinę, tariamą ar galimą klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), konfidencialumo pažeidimą, įgaliojimų viršijimą dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos. 

	Oficialus tyrimas

	9.5.
	Apdraustojo veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus Apdraustajam rašytinį kvietimą dalyvauti susirinkime, posėdyje ar apklausoje, traukiant Apdraustąjį atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas Apdraustasis.

	Teisinio atstovavimo išlaidos

	9.6.
	Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį Apdraustajam), kuriuos Apdraustasis patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.

	10. Nedraudžiamieji įvykiai

	Elgesys

	10.1.
	Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Apdraustojo ar jo vardu, kylantis iš ar priskirtinas tyčiniams nesąžiningiems ar tyčiniams apgaulingiems veiksmams ar neveikimui, tačiau tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi ar raštišku tokio Apdraustojo prisipažinimu, kad atitinkamas elgesys iš tiesų įvyko.

	Ankstesni Reikalavimai

	10.2.
	Bet kokie veiksmai, dėl kurių prieš draudimo sutarties įsigaliojimo dieną pradėtas tyrimas ar teisminis, ar bet koks kitas reguliavimo procesas, į kuriuos įtrauktas Apdraustasis dėl Reikalavimų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos.

	Žala turtui, žala sveikatai

	10.3.
	Draudikas neatlygins Nuostolių, susijusių su bet kokiu Reikalavimu, inicijuotu dėl žalos turtui ar žalos sveikatai, gyvybei.

	Duomenų apsaugos pažeidimai

	10.4.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė rizika

	10.5.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Kibernetinėmis rizikomis ir/ar incidentais, ir panašiais elektroninės erdvės įvykiais. 
Kibernetinė rizika – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. Kibernetine rizika taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba Apdraustąjį ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. phishing), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti.

	Epidemija ar pandemija

	10.6.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19).

	Karas

	10.7.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Sankcijos

	10.8.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	11. Kitos sąlygos

	Draudimo taisyklių taikymas

	11.1.
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	Draudimo sutarties galiojimas virš kitų galiojančių draudimų

	11.2.
	Draudimo sutartis bus taikoma papildomai virš bet kurio kito galiojančio draudimo, kuriuo Apdraustasis gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Apdraustasis.

	Draudėjo ir / ar Apdraustojo teisės ir pareigos

	11.3.
	Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui.

	11.4.
	Draudėjas ir / ar Apdraustasis privalo:
· per 5 darbo dienas raštu informuoti Draudiką apie kiekvieną aplinkybę ir / arba Reikalavimą ar Oficialų tyrimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba Reikalavimą ar Oficialų tyrimą, ar buvo sutarta su Draudiku kitaip;
· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;
· suderinti su Draudiku tolimesnius veiksmus Reikalavimo nagrinėjimui ir sureguliavimui;
· Draudikui pageidaujant, Apdraustasis gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti Draudikui visus reikalingus paaiškinimus.
· Apdraustasis įsipareigoja nepatirti Bylinėjimosi išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas. 
Tuo atveju, jei Draudėjas ir / ar Apdraustasis nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.

	INFORMACIJA APIE ŽALAS

	12.
	Per paskutinius 2 (du) metus įvyko 2 (du) įvykiai:

	12.1.
	Reikalavimas dėl viešųjų pirkimų procedūrų pažeidimo, išmoka 17.689,00 EUR.

	12.2.
	Reikalavimas dėl viešųjų pirkimų procedūrų pažeidimo, išmoka 812,00 EUR.










































3 konkurso sąlygų priedas 

TIEKĖJŲ PAŠALINIMO PAGRINDAI
 
     1. Atitikimas visiems žemiau keliamiems reikalavimams deklaruojamas užpildant 4 konkurso sąlygų  priede  pateiktą EBVPD formą (espd.request.xml).  
       2. Pašalinimo pagrindų nebuvimo reikalavimus  atitikti  ir  EBVPD formą   užpildyti bei  pateikti   turi tiekėjas,  taip pat visi tiekėjų grupės nariai (partneriai), jei pasiūlymą pateikia tiekėjų grupė.
      3. Tiekėjų pašalinimo pagrindai ir jų nebuvimą patvirtinantys dokumentai:
	Eil. Nr.
	Tiekėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui 
	Pašalinimo pagrindų nebuvimą įrodantys dokumentai

	Pašalinimo pagrindai pagal VPĮ 46 straipsnio 1 – 4 dalių nuostatas

	1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.



	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Tiekėjas su pasiūlymu  pateikia   EBVPD.


	3. 
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkantysis subjektas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkantysis subjektas turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.
 
        Perkantysis subjektas patikrins ir išsaugos paskutinės pasiūlymų pateikimo dienos  ir   kreipimosi į tiekėją dėl patvirtinančių dokumentų pagal EBVPD  pateikimo dieną nacionalinėje duomenų bazėje,  adresu http://draudejai.sodra.lt/draudeju_viesi_duomenys/  matomus  vėliausios datos duomenis.   

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.


	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Tiekėjas su pasiūlymu  pateikia   EBVPD.



	5. 
	Tiekėjas pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiojo subjekto sprendimus ir šių sprendimų pakeitimas prieštarautų PĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Tiekėjas su pasiūlymu  pateikia   EBVPD.



	6. 
	Pažeista konkurencija, kaip nustatyta PĮ 39 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas 
	Tiekėjas su pasiūlymu  pateikia   EBVPD.



	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Tiekėjas su pasiūlymu  pateikia   EBVPD.



Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal PĮ 63 straipsnį skelbiamą informaciją: 

 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/



	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas


	Tiekėjas su pasiūlymu  pateikia   EBVPD.


	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiojo sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas


	Tiekėjas su pasiūlymu  pateikia   EBVPD.


Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal PĮ 99 straipsnį skelbiamą informaciją: 


https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/


	10. 

	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Tiekėjas su pasiūlymu  pateikia   EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
 
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/

	11. 
	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu,  kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	12. 
	Tiekėjas yra padaręs rimtą profesinį pažeidimą, dėl kurio   perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 


*Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

Pastabos:
1. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją perkantysis subjektas  pasitikrina „e-Certis“, adresu https://ec.europa.eu/tools/ecertis/. 
2. Perkantysis subjektas nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
2.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
2.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje lentelės eilutėje).
 
                                                          _________________________








4 konkurso sąlygų priedas


EUROPOS BENDRASIS VIEŠŲJŲ PIRKIMŲ DOKUMENTAS (EBVPD)
                                           (Pateikiamas atskirame faile „EBVPD.xml“)



Tiekėjas įkelia (importuoja) EBVPD duomenis svetainėje  http://ebvpd.eviesiejipirkimai.lt/espd-web/ ir pateikia kartu su pasiūlymu atskiru dokumentu (PDF formatu).

